Лимоннинг биз билган ва билмаган хусусиятлари | Megadunyo.Uz\nMaslahat Tabobat olami\nАвтор: megadunyo 0 Комментариев гўзаллик, лимон, маслаҳат, саломатлик, табобат, шамоллаш, шифобахш\nҲаёт сизга лимон берса, лимонад қилинг. Албатта бу ҳазиломуз ибора ҳаёт қийинчиликларида хайр борлигига ишора қилиб айтилган. Аммо чиндан ҳам лимон бироз нордон таъмли бўлса-да, жуда лаззатли мева ҳисобланади. Мабодо сиз лимонни у қадар хуш кўрмасангиз ва ёки уни истеъмол қилолмасангиз ҳам, ҳеч қачон ташлаб юборишга шошилманг! Озгина лимон шарбати ёки лимон пўстлоғи ошхонангизни тозалашда сизга беминнат ёрдамчи бўла олади. Ошхона анжомларидаги ҳар хил ёқимсиз доғ ва ёпишқоқликни лимон шарбати ёрдамида йўқотишингиз мумкин.\nҚуйида лимоннинг шу ва шунга ўхшаш фойдали хусусиятлари ва шифобахшлиги ҳақида айрим маълумотларни тавсия этамиз.\nЛимон саломатлик ва гўзалликда\nЛимон шарбати таркибидаги алфа ва бета гидрооксиди кислоталари теридаги ўлик ҳужайралардан халос бўлишга ёрдам беради. Бундан ташқари, лимон сепкил ва қуёш нурлари сабабли тушган доғларни ҳам йўқотишда фойдаланиш мумкинлиги билан эътиборга сазовордир. Лимондан ҳар хил скраблар тайёрлаш мумкин. Ҳатто парфюмерия дўконларидан ҳам тайёр лимонли тозалаш воситаларини топиш қийин эмас.Лимонли пилинг тайёрлаш:Лимон майда қирғичдан ўтказилади. Қирғичдан ўтказилган лимон устига 100 грамм сметана (ёки қаймоқ) ва 5-8 томчи розмарин ёғи қуйилади. Аралашма терига суртилади ва 15-20 дақиқадан сўнг ювиб ташланади. Ушбу тавсия ҳафтада бир-икки марта мунтазам қўлланилса, кутилган натижага эришилади.\nЛимон ёрдамида тирноқлар парвариши\nЛимон ёрдамида тирноқлар парваришлаш тавсияси жуда оддий. Бунинг учун яримта лимонни шарбатини сув тўлдирилган идишга қуясиз. Бармоқларингизни шарбатли идишга солиб 3-5 дақиқа ушлаб турасиз. Тирноқларингиздаги бўёқ қолдиқларини лимон пўсти билан артиб ташлашингиз мумкин.\nБеҳузурлик ва ҳолсизликда\nАгар ёмон ҳид ёки беморликда кўнглингиз айниб, ҳолсизланаётган бўлсангиз бир тилим лимонни оғзингизга солиб, бир муддат ушлаб туринг. Ҳолсизлик ва кўнгил айниши сизни тарк этади.\nЛимон қайта тикловчи, тетиклантирувчи хусусиятга эга. Лимонли тоник тозалаш, дезинфекциялаш билан бирга организмингизга қувват ва тетиклик бағишлайди. Одатда лимон тоник минерал сув ва асал ёрдамида тайёрланилади.\nЛимон шарбати билан оғиз чайилганда, оғиз бўшлиғи дезинфекцияланади. Натижада оғиздан хушбўй ҳид келади. (Лимон кислотаси бактерияларни ўлдириш имкониятига эга). Лимон шарбати билан чайганингиздан сўнг албатта, оғзингизни сув билан ҳам чайишни унутманг. Акс ҳолда лимон кислотаси тишларингиз эмалига дарз етказиши мумкин.\nХуш ифорли ҳаммом\nЛимонли эфир мойи қўшилган ванна қабул қилиш асабларни тинчлантириш билан бирга ортиқча вазндан қутулишга ҳам ёрдам беради.\nСоч қазғоғига қарши восита\nЛимонни бўлакларга бўлиб, тилимлари соч илдизларига суртилади. Бу усул ҳафтада бир-икки бора қўлланилади. Аммо бу тавсия қуруқ терили инсонларга хос эмас. Чунки лимон терини қуритиб юборади.\nШамоллаганда лимоннинг ёрдами\nЛимон шамоллашга қарши курашда яхшигина ёрдам беради. Масалан, оғиз орқали буғ ваннаси қилинганида ҳам лимондан фойдаланиш яхши самара беради. Бир стакан қайноқ сувга лимон шарбати қўшилади ва беш дақиқа мобайнида оғиз орқали буғ ваннаси қабл қилинади.\nЛимон ёрдамида қўлдаги ёқимсиз ҳид ва доғлардан қутулиш имконияти мавжуд.\nЛимонли сув – саломатлик манбаи\nКундалик истеъмол қилинадиган сувга лимон аралаштирилса, организм фойдали минерал ва витаминларга тўйинади.\nТомоқ оғриғи ва йўталда\nТомоқ оғриғи ёки йўталда икки чой қошиқ лимон шарбатига ярим чой қошиқ асал қўшиб ейиш тавсия этилади. Бу муолажа бемор томоғини юмшатиб, йўталдан халос бўлиш учун ёрдам беради. Бундан ташқари, лимон шарбати, асал ва қайноқ чой ҳам беморнинг тезроқ тузалишини таъминлайди.\nАри чаққанда оғриқ ҳудудига лимон шарбати суртилса оғриқ ва шиш бирмунча камаяди. Лимон ва унинг пўчоғи озиқ-овқат ҳамда ичимликларда\nЛимон пўстлоғи майин қирғичдан ўтказилса, ажойиб, ўзига хос зиравор ҳосил бўлади. Бундай зиравор билан ҳар қандай таомга ўзгача лаззат бағишлаш мумкин. Фақат лимонли зираворни қуруқ ва совуқ жойда сақлаш тавсия этилади.\nБалиқ ва гўшт маҳсулотлари учун зиравор\nБалиқ ва гўшт маҳсулотлари учун уй шароитида лимонли зираворлар аралашмаси тайёрлаш мумкин. Бунинг учун бизга қора мурч ёки қалампир, туз, саримсоқ пиёз ва албатта майда қирғичдан ўтказилган лимон пўчоғи керак бўлади.Зиравор-аралашмани тайёрлаш усули:Қирғичдан ўтказилган лимон пўстлоғи идишга солинади. Бироз қора мурч ёки қалампир қўшиб, аралаштирилади. Аралашма пишириқ қоғозига қуйилиб, газ печида бир соат мобайнида паст ҳароратда димланади. Вақт-вақти билан зираворлар ҳолатини текшириб туриш мумкин. Сўнг аралашмани қаҳва майдалагичда туйиш тавсия этилади. Шу жараёнда аралашмага таъбга кўра туз қўшишингиз мумкин. Лекин бу унчалик шарт эмас. Бу зираворлар аралашмасидан йил бўйи фойдаланиш мумкин.\nАгар сиз лимонли чойни яхши кўрсангиз, демак қуйидаги тавсия сизга албатта ёқади.\nИкки дона лимон пўстлоғи майдаланиб, пластик идишга жойлаштирилади (битта лимоннинг майдаланган пўчоғи 2-3 чашка чой учун етади). Майдаланган лимон пўстлоғи устидан бироз шакар сепилади. Бунда лимон пўстидан табиий мой ажраб чиқади. Сўнг яхшилаб аралаштирилади ва қуритиш учун бирор соатга олиб қўйилади. Бу аралашма чойга ўзгача таъм ва маза беради.\nМеваларни сақлашда лимоннинг фойдаси\nОлма, банан, авакадо каби меваларни дарахтдан янги узилгандай сақлаш учун ҳам лимондан фойдаланиш мумкин. Бунда меваларга лимон шарбати сепиш тавсия этилади. 25. Лимонли музМуз қолиплари ёрдамида лимонли муз тайёрлаш мумкин. Бунда сувга лимон шарбати қўшиб музлатилади. Ичимлик идишини майдаланган лимон пўстлоғи билан безатиш мумкин.\nШакарни узоқ муддат намлантирмай сақлашда\nЖигарранг шакарга бироз майдаланган лимон пўстлоғи қўшилса, у узоқ муддат сақланса ҳам намиқиб кетмайди.\nЛимонни кўп муддатга сақлаш\nЛимонни кўп муддатга сақлаш учун, уни бўлакларга бўлиб, ҳар бир тилимига шакар сепиб музлаткичда сақлаш тавсия этилади.\nКўпроқ шарбат олиш учун\nЛимон шарбатини кўпроқ сиқиб олиш учун, мевани бироз қўлда ишқалаш керак. Шундан кейин лимонни кесиб, шарбатини сиқиб олиш мумкин. Бундан ташқари, мевани сиқишдан олдин иссиқ мувда бироз муддат ушлаб туриш ҳам мумкин.\nЛимон таъмли салат нафақат фойдали ва мазали бўлади, балки ёқимли ҳиди билан ҳам иштаҳани қитиқлайди. Бунинг учун тайёр салатга бироз лимон шарбати ва зайтун мойи қўшиш керак бўлади.\nЛимонад тайёрлаш учун уч дона лимон блендерда эзилиб, шарбатига сув аралаштирилади. Таъбга кўра шакар қўшиб аралаштиришда давом эттирилади. Шунингдек, лимонли муз ва ялпиз баргларини ҳам қўшиш мумкин. Лимон ёрдамида уй ва рўзғор анжомларини тозалаш\nТабиий тозалаш воситаси тайёрлаш\nИдишга лимон пўстлоғи ва сирка солиб, қопқоғи маҳкам ёпилади. Суюқлик икки ҳафта давомида сақланади. Сўнгра суюқликка тенг нисбатда қайнатиб совутилган сув қўшилади. Тайёр тозалаш воситасидан бемалол фойдаланиш мумкин.\nҲашаротлардан қутулиш учун\nЧумолилар цитрус меваларининг ҳидига тоқат қилолмайдилар. Уйнинг турли бурчакларида, айниқса, ҳашарот чиқиши мумкин бўлган бурчакларга лимон шарбати томизилса ёки лимон пўчоғи ташлаб қўйилса нафақат чумолилар, ҳатто суварак, бурга каби ҳашаротлар ҳам йўқолади.\nТабиий оқартирувчи восита\nЛимон ўзининг оқартириш ва тозалаш хусусияти билан фахрланса арзийдиган мева. Кийимлардаги доғларни кетказиш ва оқ рангли кийимларнинг рангини сақлаб қолишда ҳам лимондан фойдаланиш мумкин. Бунинг учун кир ювишдан олдин кир ювиш машинаси ёки тоғорага бироз лимон шарбати қўшиб юбориш керак бўлади.\nМузлаткичдаги ҳидни йўқотишда\nМузлаткичга бир неча бўлак лимон пўсти қўйилса, у ердаги ёқимсиз ҳидни ўзига шимиб олиш билан бирга, музлаткичдан хуш ифор таралишга сабаб бўлади.\nЧовгум ва чойнакни тозалашда\nЧовгум ёки чойнакни тозалашда лимон кислотасидан фойдаланиш тавсия этилади. Бунда лимон кислотаси билан тозалагандан сўнг сув қайнатилади ва тўкиб ташланади. Ундан кейингина яна сув қайнатиш ёки чой дамлаш мумкин.\nМикротўлқинли печни тозалаш\nЛимондан микротўлқинли печни тозалашда ҳам фойдаланиш мумкин. Косага лимон шарбати қўшилган сув қуйилади ва микротўлқинли печга қўйилади. 3-5 дақиқа давомида печ қиздирилади. Бунда аралашма қайнаши керак. Сўнг буғланган печ артилади. Кўриб турибсизки, микротўлқинли печингиздан ҳам хушбўй ҳид келади, ҳам кўзни қамаштирадиган мусаффоликдан баҳараманд бўласиз.\nМусаффолик ва ёқимлилик\nУйдаги иситиш плиталар ва панелларни лимон шарбати билан артиш мумкин. Бунда уйдаги нохуш ҳидни йўқотиш билан бирга, плита ва панелларни ярқиратиб қўйиш мумкин. Шунингдек, пластик идишларни ҳам лимон шарбати билан артиш тавсия этилади.Дераза ойналарини артишда ҳам лимон шарбати ёрдамга беради. Уй жиҳозлари, мебелларни янгидек ялтираб туришини истасангиз, лимон шарбати билан артишни тавсия этамиз.\nАхлат челагига бирозгина лимон пўчоғи ташлаб қўйсангиз, ундан ёқимсиз ҳид келмайди.\n17.09.2017 megadunyo 0\nАнгра-дус-Рейсдаги “Leaf House” вилласи


Швейцарияликлар давлатдан 2500 доллар олиб туриш ғоясини қўллаб-қувватламади – Газета.uz\nШвейцарияликлар давлатдан 2500 доллар олиб туриш ғоясини қўллаб-қувватламади\nШвейцарияликлар референдумда ҳар ойда давлатдан 2500 доллар олиб туриш ғоясини қўллаб-қувватламади.\n6 июн 2016, 10:29 Жаҳон\nРИА Новости, Елизавета Исакова — Швейцария фуқаролар учун ҳеч қандай шартларсиз 2500 швейцар франки (2500 доллар атрофида) базавий даромадини жорий этишга рози бўлмади, бироқ миграция сиёсатини қўллаб-қувватлади. Бунга якшанба куни мамлакатда бўлиб ўтган умуммиллий референдумнинг дастлабки натижалари гувоҳлик бермоқда.\nШвейцария фуқаролари учун ҳеч қандай шартларсиз базавий даромад бериш ғоясини уч кантон — Фрибург, Шаффхаузен ва Золотурн аҳолисининг 20 фоизидан кўпроғи қўллаб-қувватлади. Юра кантонида эса ташаббус рекорд миқдордаги овоз берувчиларга эга бўлди — 35,8 фоиз. Қолган кантонлар ташаббус учун 20 фоиздан камроқ аҳоли овоз берди. Мутахассисларнинг қайд этишларича, ушбу манзара якуний ҳисоб-китоблардан кейин ҳам деярли ўзгармайди. Шундай қилиб, кўпчилик овоз билан таклиф рад этилди.\nАгарда референдумда тасдиқ овозлари кўпчиликни ташкил этганида, швейцарлар ҳар ойда давлатдан катталар учун 2500, болалар учун 625 швейцар франки миқдорида моддий ёрдам оларди. Ғоя муаллифлари фикрича, бу одамларга ўзининг яширин қобилиятларини юзага чиқаришга ёрдам беради.\nАйни дамда Швейцария миграция сиёсатига ўзгартиришлар киритишни қўллаб-қувватлади. Улар бошпанага эҳтиёжи бор кишиларнинг мурожаатларини кўриб чиқиш жараёнларини такомиллаштириш ҳамда рад жавоб берилган тақдирда муҳожирларни ўз ватанига қайтариб юборишни тезлаштиришга оиддир. Овоз бериш якунларига кўра 17 кантон фуқароларининг 60 фоиздан кўпроғи ёқлаб овоз берган.\nЯкшанба куни халқ овозига қўйилган яна икки ташаббус — «жамоатчилик манфаатлари учун» ҳамда автомобиль солиқларини янада адолатли қайта тақсимлаш — Швейцария фуқаролари томонидан тасдиқланмади.\n«Газета.uz» 2 792\n24.01 Боксчи Шоҳжаҳон Эргашев фаолиятини якунлаганини малум қилди\n24.01 Жаҳон янгиликлари дайжести\n24.01 24 январь куни Ўзбекистонда содир бўлган энг муҳим хабарлар дайжести\nБоксчи Шоҳжаҳон Эргашев фаолиятини якунлаганини малум қилди\n24 январь куни Ўзбекистонда содир бўлган энг муҳим хабарлар дайжести\nJICA Ипак йўли маданий меросини рақамли архивлар орқали сақлашга $490 минг ажратади\nЎзбекистонда «Газпромбанк» ваколатхонаси аккредитация қилинди\nТермизда «ҳижрат» ва «жиҳод» ғояларини тарғиб қилган икки киши узоқ муддатга қамалди\nАлишер Усмоновнинг USM ҳолдинги шўба корхонаси «Оҳангаронцэмент» акцияларининг 98,6 фоизини сотиб олди


Термиз ОЗКда уч авлод учрашуви бўлиб ўтди ФОТОРЕПОРТАЖ / Olamsport.com\nТермиз ОЗКда уч авлод учрашуви бўлиб ўтди ФОТОРЕПОРТАЖ\nТеглар : Давлат БобоновТермиз ОЗК\nХабарингиз бор, шу кунларда дзюдо бўйича миллий терма жамоамиз Сурхондарё вилояти маркази Термиз шаҳрида икки ҳафталик ўқув-машғулот йиғини ўтказяпти.\nЙиғин доирасида Илиас Илиадис шогирдлари Термиз олимпия захиралари коллежида бўлиб, дзюдо бўлимида таҳсил олаётган ёшлар билан учрашишди. Ёш дзюдочилар учун Илиас Илиадис, Диёрбек Ўразбоев, Давлат Бобонов, Шарофиддин Лутфуллаев, Шарофиддин Болтабоев, Ҳикматуллоҳ Тўраев сингари таниқли акалари билан бевосита учрашиш ва уларнинг маҳоратидан баҳраманд бўлиш чинакам байрамга айланди.\nАйниқса, улар Илиадис ва Бобоновнинг ўзаро спарринг-машғулот ўтказганини катта қизиқиш билан кузатиб боришди. Ёш дзюдочилар ўзларини қизиқтирган саволларга атрофлича жавоб олишди. Бу каби уч авлод вакиллари иштирокидаги учрашувлар ёшлар қалбида бир умрга муҳрланиб қолади.


Кейинги бир ой ичида дунё миқёсида коронавирус билан боғлиқ юз берган воқеалардан хабардор бўлиб, юртимиздаги вазият ҳақида эшитиб, ўқиб, кўриб, таъсирланиб, кўнглимда кечган фикрларни қоғозга тушириб, таҳририятга юбормоққа ҳозирланганимда телевизорда Президентимизнинг халққа мурожаати кўрсатила бошлади. Бу мамлакатимиз раҳбарининг ўн беш кун ичида эл-юртимиз тақдирини ўйлаб, қайғуриб қилган учинчи мурожаати эди!\nПрезидентимиз давлат раҳбарларига хос вазминлик, мулоҳазакорлик билан жаҳондаги вазиятга холис баҳо бериб, асосли далиллар келтириб, юртимиздаги мураккаб эпидемиологик ҳолат хусусида куюнчаклик билан сўзлади. Халқимизнинг кенгфеъллиги, меҳнатсеварлиги, сабр-бардошлилиги, оғирликни чидам билан енгиши, саховатпешалиги ва бошқа сифатларини алоҳида таъкидлади. Ҳаммани жипсликка, бир ёқадан бош чиқариб пандемия хавфини даф қилишга даъват этди.\nАвваллари кўча-кўйда, хиёбонларда ниқоб таққан кишини кўрсам ажабланардим: эс-ҳуши... жойидамикин? Энди ташқарида бирорта ниқобсиз кишини кўриб қолсам ҳайрон бўламан, рўй-рост жаҳлим чиқади: тартиб-қоидани билармикин ё ўзини билмасликка оляптими?\nПойтахтимизнинг Юнусобод туманидаги серқатнов Боғишамол кўчасида яшайман. Кўп йилдан буён эрталаб уйимиздан Ҳайвонот боғи, Ботаника боғигача пиёда юриб, тоза ҳаводан нафас олиб келишга одатланганман. Нонуштадан кейин университетга бориб, дарсимни ўтиб, кейин Журналистлар ижодий уюшмасига йўл олардим. Йиғин, тадбир бўлса қатнашиб, у ердан Матбуот уйидаги таҳририятларга бир-бир кириб, ҳамкасблар, шогирдлар билан ҳол-аҳвол сўрашиб, вақти бемалолроқ оғайним билан шахмат ўйнаб, баъзи ишларни битириб қайтардим.\nЭнди бўлса, тор ҳовлида чарчагунча айланиб, оёқ чигилини ёзиб, жисмоний машқлар бажарадиган, “Ўзбекистон 24” телеканалини қолдирмай кўрадиган, китоб, газета ўқишга вақт топадиган, қоғоз қоралайдиган бўлдим. Аёлимнинг қулоғи куну тун радиода, ўғил, келин, невараларга бошқа каналлардаги кўрсатув, эшиттиришларни, газеталар шарҳи, брифинглар, вазирлик сайтлари, ижтимоий тармоқларни кузатиб боришни, соат сайин янгиликлардан бохабар бўлиб туришни тайинлайман. Бирорта янгиликдан бехабар қолмайлик-да. Иккинчи жаҳон уруши йиллари халқларнинг диққати машҳур сухандон, бетакрор овоз соҳиби Юрий Левитанда бўлган. Эллик тўрт йил муқаддам Тошкентга зилзила таҳдид солганда сейсмолог олим Валентин Уломовнинг ҳар бир хабари, далдасини жон қулоғимиз билан тинглаганмиз. Март ойининг ярмидан бошлаб санитар-эпидиомолог Нурмат Отабековнинг аниқ далиллар асосидаги вазмин гапларига, тавсияларига қулоқ тутиб ўтирибмиз.\nКоронавирус кўп мамлакатлар, ҳамжамиятлар, оддий ва масъул одамлар олдига қатор саволлар қўйди. Фавқулодда вазиятларга тайёргарлик даражасини синовдан ўтказди ва ўтказмоқда. Қаранг, ҳеч нарсадан кам-кўсти йўқдек туюлган бой, иқтисодий бақувват АҚШда оддий тиббий ниқоб ва қўлқоплар етишмаслиги, махсус шифохоналарга эҳтиёж катталиги маълум бўлди. Кунлар ўтган сайин касалга чалинганлар сони камайиш ўрнига кескин кўпайиб дунёда биринчи ўринга чиқиб олди ва шошилинч тадбирлар ўтказишга киришди. Номдор футболчилари, санъаткорларидан миллион-миллион доллар, еврони аямайдиган Италия, Испания каби давлатлар бу кўргиликларга унча тайёр эмас экан, кўп қурбонлар берди, бераётир. Анча-мунча мамлакатлар ўзи аъзо бўлган Европа Иттифоқидан керакли вақтда зарур ёрдам ололмаганидан ҳафсаласи пир бўляпти. Хатарли пандемия ҳайратланарли суръатда тарқалиб, 190 дан ортиқ мамлакатни қамради. Ғафлатда қолган давлатлар мудроқдан сергак тортиб, тезкор чоралар кўришга, касаллик билан курашиш, олдини олишга киришди.\nКоронавируснинг олдини олиш, унинг тез тарқалишига қарши курашишга Ўзбекистон пешқадамлардан бўлиб киришгани халқимизни беҳад қувонтирди, юракларга умид, ишонч бахш этди. Тўғри, дастлабки кезларда бир қадар хотиржамлик аломатлари сезилгандек эди. Лекин республикамиз раҳбарияти хавф-хатарнинг жиддийлиги, кеч ҳаракатнинг оқибатларини тез англаб, дарҳол фавқулодда, қатъий чора-тадбирлар кўришга киришди. Президентимиз Шавкат Мирзиёев табиати, иш услубига хос қатъият, тезкорлик, топқирлик кўрсатиб, коронавирусга қарши курашиш бўйича салмоқли фармойиш, қатор қарорлар қабул қилди. Бош вазир раҳбарлигида ҳукумат комиссияси тузилди, вазирлик, ташкилот, муассасалар бу ишга жалб этилди, 10 триллион сўм миқдорида маблағ ажратилди. Бу саъй-ҳаракатларни халқимиз кўриб, билиб, жаҳон афкор оммаси эътироф этиб турибди. Қилинган ишларни санаса, бир неча саҳифа тўлади. Барининг замирида халқ саломатлиги, тинчлиги, фаровонлиги ётибди. Чунки юрт равнақи, келажаги, энг аввало, ҳазрати инсонларнинг саломатлиги, жисмоний, руҳий бардамлигига боғлиқ-да.\nҚуръони карим оятлари, ҳадиси шарифлар замирида, донишманд боболар ўгитида, халқ мақол, маталларида қанчалик теран ҳикмат, кенг маъно, башорат ва огоҳлик борлиги шу синовли кунларда янада тасдиғини топди. “Бирники мингга, мингники туманга”, “Касални яширсанг, иситмаси ошкор қилади” мақоллари хориждан вирус юқтириб келиб, кўп одамни тўплаб зиёфат берганга, дардини яшириб юриб аҳволи оғирлашгандагина шифокорларга мурожаат этган юртдошимизга қарата айтилган эмасми?\nМахсус рухсатсиз шахсий машина ҳайдаш, жамоат жойлари, кўча, дўконларда ниқобсиз юриш тақиқланганини билса ҳам бунга амал қилмайдиганлар кўп бўлмаса керак, деб ўйлардим. Адашган эканман, бундайлар, афсуски, ўнлаб, юзлаб экан. Ички ишлар ходимларининг ўринли танбеҳи, юмшоқ муомаласига қўрс жавоб берган, жарима тўлашдан қўрқмайдиган боди йигитнинг охири машқи пасайиб, узр сўрашини кўриш, эшитиш ҳам ачинарли, ҳам кулгили. Моддий бойлик билан маънавий қадриятлар орасида узилиш, ҳатто жарлик борлиги, Беҳбудий бобомиз юз йилча муқаддам таассуф билан айтган “бизни кемираётган иллатлар”дан тўла қутула олмаётганимиз шу кунларда, айниқса, сезилаётир. Президент кўрсатмаси, республика комиссияси қарорини бажаришда, фуқаролар тақдирини ҳал қилишда йўл қўйилган камчиликларни рўй-рост айтаётган, айрим вазирликларни танқид қилаётган журъатли, фидойи депутатлардан қанчалик хуршнуд бўлсак, одамларни тинчлантириш ўрнига ваҳима тарқатган, кўнгилларга ғулғула солган айрим ноибларнинг қилғилиқлари дилни шунчалик хуфтон қилади. Бу гапларни тўқиб чиқарганим йўқ, ўқиганларим, кўрганларим асосида айтаётибман.\nТартиб-интизомга хитойлик, япониялик, сингапурликлардай бир ёқадан бош чиқариб риоя қилмасак, Президентимиз, соҳа мутахассислари огоҳ этганидек, хавотирли вазият узоқ давом этиши мумкин. Ҳамонки коронавирусни даволаш чораси топилмай турган экан, ундан сақланишнинг ҳозирча энг самарали йўли — уйда бўлиш, фавқулодда заруратсиз кўчага чиқмаслик.\nБиз ҳаётсевар, некбин халқмиз. Вирус юқтирганлар сони аҳолининг умумий сонига нисбатан олганда, анча-мунча мамлакатлар билан таққослаганда камроқ, лекин рақамлар кўпайиб бораётгани ташвишли. Шундай мураккаб паллада ҳаётини хавфга қўйиб, кечаю кундуз тиним билмай ишлаётган шифокорларга қанча қуллуқ қилсак, оз. Батамом соғайганларнинг қувончдан йиғлаб, чексиз раҳмат айтаётгани, оқ либосга бурканган халоскорларнинг кўзларида ёш қалқиганини кўрган ҳар қандай дийдаси қаттиқ одамнинг ҳам кўнгли бўшаб кетади.\nЯхши сўз — жон озиғи. Далда бериш, кўнгилни кўтаришда ҳикмат кўп Даҳшатли уруш йиллари фронтдан ота-онасиз, қаровсиз болалар Тошкентга келтирилганда ҳамшаҳарларимиз, Шоаҳмад Шомаҳмудовлардек бағрикенг оилалар уларни ўз бағрига олди, едириб-ичирди, кийинтирди. Ғафур Ғулом “Сен етим эмассан!” деган машҳур шеърини ёзди, яна кўп асарлар битилди. Олтмиш олтинчи йил апрелида пойтахтимизда қаттиқ зилзила бўлиб, кўп талафот келтирганда Эркин Воҳидов “Палаткада ёзилган достон” номли асар ёзиб, кўнгли чўккан ҳамшаҳарларининг кўнглини кўтарди. Шу синовли кунларда Сирожиддин Саййид бир неча кун давомида телевизорда “Элдошларим, дилдошларим” деган гўзал шеърини шифокор, актёр, ҳарбийлар билан бирга ўқиб турди.\nИнсон зоти оғир, машаққатли кунларда синалади. Сараги саракка, пучаги пучакка ажралади. Қаттол уруш йиллари ватанпарварлик, меҳнатсеварлик, матонат, сабр, бардош, садоқат, саховат, бағрикенглик, хайрихоҳлик каби фазилатлар тез бўй кўрсатди. Қўрқоқлик, сотқинлик, худбинлик, бахиллик, лоқайдлик, ахлоқсизлик сингари иллатлар сув устидаги кўпикдек қалқиб чиқди. Йигитлар, эркаклар фронтга жўнади. Бутун оғирлик аёллар, болалар зиммасига тушди. “Ҳамма нарса — фронт учун!” шиори илгари сурилганда халқимиз тўп, танк, снарядлар ишлаб чиқариш учун пул, кийим-кечак юборишди. Хотин-қизлар қимматбаҳо тақинчоқларигача ҳарбий эҳтиёжлар учун бахшида этди. Тошкент зилзиласи кунлари олижаноб одамлар уй-жойсиз қолган оилаларни хонадонлари бағрига олди. Вилоят, туманлардан, бошқа юртлардан меҳр-шафқат пуллари, кийим-кечак, озиқ-овқат, дори-дармонлар муттасил келиб турди. Дунёни чирмовуқдай босиб келаётган коронавирус одамлар, халқлар, мамлакатлар бир қадар яқинлашаётгани, совуқ муносабатларга илиқлик югураётгани, гина-кудуратлар орқага сурилаётганига сабаб бўлаётганини эшитиб, билиб турибмиз. Шиори дунёнинг барча мамлакатлари билан тенг, яқин муносабат ўрнатиш бўлган Ўзбекистон турли мамлакатларга инсонпарварлик ёрдами юборганди. Энди хориждан мутахассислар келиб, ўз маслаҳат ва ёрдамини таклиф этишяпти. Ҳомийлик хайрияларини мувофиқлаштириш марказига ҳар куни оддий одамлар, тадбиркорлар, фермерлар, ташкилот, муассасалар, турфа соҳа мутахассисларидан пул, маҳсулот, ҳимоя воситаларидан иборат беминнат ёрдам узлуксиз келиб турибди.\nСаховат — мажбурийликдан холи, шахсий ташаббусга асосланган, имон-эътиқод, виждон иши. Пайғамбаримизнинг ён қўшниси оч-наҳор ётганда тўйиб ухлаган тўқ кимса биздан эмаслиги ҳақидаги сўзларига, “Ўнг қўлинг берганини чап қўлинг бермасин” деган мақолга амал қиладиган камтар саховатпеша юртдошларимиз кўплиги аён бўлди.\nПрезидентимиз ҳаммамиз бирлашиб, ҳамжиҳат бўлиб курашсак, темир интизомга қатъий риоя қилсак, балони жиловласак, сўзсиз ғалаба қозонамиз, дея қайта-қайта таъкидлаяпти, огоҳлантиряпти. Бу чақириққа қулоқ тутиб, белгиланган қатъий тартиб-интизомга сўзсиз риоя қилсак, ҳадемай кўчаларимизни яна турнақатор машиналар шовқини тутади. Боғ-хиёбонларимиз гавжум бўлиб, тўй-ҳашамларда куй, ашулалар, қувноқ кулгилар янграйди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Эрта климакснинг олдини олинг!\t15:48, 10 ноябрь 2016\tБугунги кунда эрта климакс тез-тез учраб тураётган ҳолатга айланди. Бу даврда ўзига хос ўзгаришлар қаторида соғлигимизда ҳам турли безовталиклар келиб чиқиши сир эмас. Уларни бартараф этиш учун эса ишни таомномадан бошлашни тавсия этамиз:\n• Ярим тўйинган ёғ кислоталарига эга бўлган ўсимлик ёғи, ёнғоқлар, албатта, таомномага киритилиши зарур. Улар қондаги триглицерид ва холестерин миқдорини камайтиради. • Омега – 3 ёғ кислотаси кўп бўлган балиқ турлари истеъмол қилиниши керак. Ҳеч бўлмаганда ҳафтасига бир марта бўлса ҳам. Шунингдек, ёнғоқларни эрмак қилиш ҳам асабни тинчлантиради.\n• Нонуштага сули ва манний ёрмасидан тайёрланган бўтқалар, мева шарбатлари бўлса, тушликка суюқ таомни танланг. Кечки таомда эса кўкат қўшилган салат ейишингиз лозим. • Макарон ёки хамирли таомларни буғда тайёрланг. • Сабзи, карам, қизил лавлаги, булғор қалампири, помидор ва барра кўкатлар иммунитетга “тез ёрдам”дир. Унутманг, бу даврда иммун тизими заифлашиб қолади. • Бор элементига мўл бўлган майиз, шафтоли, анжир, қулупнай ва олхўрига ҳам диққат қилинг.\n• Салат барги таркибида Е витамини талайгина. Айни климакснинг бошланғич даврида салат барги қўшилган таом ва егуликларни канда қилмасангиз, кайфият ўзгарувчанлиги ҳамда уйқусизликдан азият чекмайсиз. • Пиёз, саримсоқ иммунитетни оширибгина қолмай артериал қон босимини ҳам меъёрлаштиради.\nЮқори марраларни забт этишнинг 7 та сири\tҚовоқ енг, шамолламайсиз, анемия бўлмайсиз!\tЁши орасида катта тавофут бўлган машҳур жуфтликлар\t«Эрим мени алдади, энди унга ишонолмаяпман»\tЧиққан қиз чиғириқдан ташқарими? Ота-оналарнинг оилавий зиддиятларга аралашуви ҳақида\tКасбингиз ўзингизга муносибми?\tОтправить


Аввало, шуни айтиб ўтиш жоизки, мазкур спорт тури бўйича тўрт йилликнинг энг нуфузли мусобақасига лицензиялар сўнгги икки жаҳон чемпионатида терма жамоалар қайд этган натижаларга кўра тақсимланади. Регламентга кўра, умумжамоа ҳисобида 1 — 6-ўринни эгаллаган терма жамоаларга 6, 7 — 12-ўринларни банд этган мамлакат вакилларига 5, 13 — 18-ўринларга сазовор бўлганларга 4 ва ниҳоят 19 — 24-ўринни эгаллаган давлатлар спортчиларига 3 та йўлланма тақдим қилинади.\nҚувонарлиси, ўтган йили Алмати шаҳрида ўтказилган ҳамда бу галги жаҳон чемпионатлари якунларига мувофиқ, Ўзбекистон эркаклар терма жамоаси умумжамоа ҳисобида саккизинчи ўринни эгаллади ва Олимпиада ўйинларига бешта йўлланмани қўлга киритди.\nАҚШда ташкил этилган дунё биринчилигида ҳамюртимиз Иван Ефремов (-105 кг.) даст кўтариш беллашувида 192 килограмм оғирликдаги тошни бўйсундириб, олтин медаль билан тақдирланди. Мазкур вазн тоифасида яна бир умидли спортчимиз Сардорбек Дўстмуродов штангани силтаб кўтаришда 228 кг. натижа билан бронза медалига сазовор бўлди. Шунингдек, Олимпиада ўйинлари йўлланмалари қўлга киритилишида Улуғбек Алимов, Муҳаммад Бегалиев, Рустам Жангабоев, Адҳамжон Эргашев ва Фарҳодбек Собиров муносиб ҳисса қўшди.\nНуфузли мусобақада муносиб ғалаба\nОзарбайжон пойтахти Боку шаҳрида спорт курашлари бўйича уюштирилган Гран-при турнирида ўзбекистонлик полвонлар муносиб иштирок этди.\nЖумладан, истеъдодли эркин курашчимиз Бекзод Абдураҳмонов вазни 70 килограммгача бўлган спортчилар ўртасида барча рақибини мағлубиятга учратиб, олтин медални қўлга киритди.\nЮнон-рум кураши бўйича беллашувларда эса Элмурат Тасмурадов (-59 кг.) кумуш медаль совриндори бўлди.\nПойтахтимизда таэквондо (WTF) бўйича ўсмирлар ўртасида Ўзбекистон чемпионати бўлиб ўтди.\nЎзбекистон Маданият ва спорт ишлари вазирлиги ҳамда Таэквондо (WTF) ассоциацияси томонидан ташкил этилган мусобақада Сардор Тоиров, Баҳодир Ўлмасов, Жасур Эркинов, Бўстон Турсунов, Самандар Илёсхўжаев, Нигора Турсунқулова, Мадина Маннопова, Милана Говдаева, Зуҳро Очилова каби умидли спортчилар ўз вазн тоифасида ғолибликка эришди.\nМазкур рукндаги бошқа мақолалар: « Сафардаги ишончли ғалаба\t«Гимнастика барча учун» »


20-21 декабрда Тошкент темир йўл транспортида ресурс тежовчи технологиялар конференцияси бўлиб ўтади\n10:44 / 17.11.2016\n2016 йилнинг 20-21 декабрь кунлари Тошкент темир йўл транспорти муҳандислари институтида дунё ҳамжамияти олимлари иштирокида Республика Илмий-Техник Конференцияси бўлиб ўтади. Тадбир мавзуси: "Темир йўл транспортида ресурс тежовчи технологиялар".\n⦁ ташиш жараёнида ресурс сиғимини камайтиришга доир янги йўналишлар ва усулларнинг иқтисодий самарадорлиги таҳлили;\n⦁ транспортда ресурс тежаш дастурига таклифлар киритиш ва уларни муҳокама қилиш.\nКонференция қуйидаги секциялардан иборат бўлади:\n⦁ ташиш жараёнларини ташкиллаштириш ва назорат қилишда ресурс тежовчи технологиялар;\n⦁ темир йўл қатновчи таркиби эксплуатацияси ва таъмирлаш ишларида ресурс тежовчи технологиялар;\n⦁ йўл хўжалиги ва қурилишида ресурс тежовчи технологиялар;\n⦁ темир йўл транспорти автоматлаштируви, электр алоқа ва энергия таъминотида ресурс тежовчи технологиялар;\n⦁ темир йўл транспортининг молиявий-иқтисодий соҳасида ресурс тежовчи технологиялар.\nКонференцияда "Ўзбекистон темир йўллари" акционерлик жамияти вакиллари, Ўзбекистон, МДҲ, узоқ хориж мамлакатлари транспорт олий ўқув муассасаларининг олимлари ва муаллимлари, лойиҳа ва илмий-тадқиқот ташкилотлари технологияларининг ишлаб чиқарувчилари иштирок этишади.\nЯлпи ва секциялар мажлисида "Ўзбекистон темир йўллари" АЖ, лойиҳа, илмий-тадқиқот ва ишлаб чиқариш ташкилотлари, Ўзбекистон ва бошқа мамлакатлар транспорт олий ўқув муассасаларининг вакиллари сўзга чиқиши кутилмоқда.\nКонференцияда қатнашиш учун ташкилий қўмитага мурожаат қилиш лозим.\nМақолалар матнларини қуйидаги манзил бўйича йўллаш мумкин: 100167, Тошкент шаҳри, Одилхўжаев кўчаси, 1-уй, ТошАТИ, 333-аудитория, конференция ташкилий қўмитаси.\nтемир йўл Конференция ресурс тежовчи технологиялар


Пайшанба – Ҳуқуқбузарликлар профилактикаси куни — БУХОРО ВИЛОЯТИ ИЧКИ ИШЛАР БОШҚАРМАСИ\nЎзбекистон Республикаси Президентининг 2017 йил 14 мартдаги ПҚ-2833-сонли қарорига мувофиқ ҳафтанинг ҳар пайшанбаси профилактика куни этиб белгиланган. Қарорга асосан ушбу куни барча идора ва ташкилотлар ўз йўналишларида ҳуқуқбузарликлар профилактикасини амалга оширишлари лозим.\n2019 йил 7 ноябрь – пайшанба куни вилоятнинг барча шаҳар-туманларида ички ишлар органлари ходимлари томонидан мутасадди идоралар билан ҳамкорликда жиноят ва ҳуқуқбузарликларнинг барвақт олдини олиш, жиноятлар муҳокамасини ташкил этиш ҳамда бошқа қатор йўналишларда корхона, муассаса ва ташкилотлар, меҳнат жамоалари билан тарғибот учрашувлари ўтказилди.\nУйма-уй юриш орқали 1000 дан ортиқ аҳоли хонадонларида паспорт виза қоидаларига, шунингдек, ов қуролига эга шахслар томонидан қуролни сақлаш ва ундан фойдаланиш тартибига риоя этилиши юзасидан текширувлар ўтказилди.\nАниқланган ҳуқуқбузарлик ҳолатлари бўйича маъмурий баённомалар расмийлаштирилди.\nИшонмагин дўстингга ёхуд фирибгарлик қурбонлари…


Россия билан АЭС қуриш шартномаси ҳали имзоланмади. АЭС қуриладиган майдон ҳам энди аниқланади\n22 январ 2021, Тошкент вақти: 06:16\nАЭС қурилишига Путин ва Мирзиëев Тошкентдан туриб 2018 йилда мажозий тугмачани босиш орқали старт берган эди.\nЎзбекистон ва Россия ўртасида Атом электр станцияси қурилиши юзасидан шартнома шу кунгача имзоланган эмас ва АЭС қуриладиган ҳудуд ҳам ҳозирча ноаниқ бўлиб қолмоқда. 15 апрель куни маҳаллий матбуот тарқатган хабарлардан мана шундай маълумот олиш мумкин.\nМаҳаллий матбуотининг билдиришча, Сочидаги «Атомэкспо» халқаро форумида «Ўзатом» ва «Росатом» раҳбарлари АЭС қуриш бўйича шартномани 2019 йилнинг охиригача имзолашни режалаштириб олишди.\n“Ўзатом” бош директори Жўрабек Мирзамаҳмудов АЭС қуриладиган ҳудуд ҳам бир ой ичида аниқ бўлишини маълум қилди.\nРасмий Тошкент баëнотига кўра¸ АЭСнинг биринчи энергоблоки 2028 йил охирида ишга тушади.


2 516 2017-06-23 16:18\n1 059 2017-06-23 17:31\nИнновацион Galaxy Tab S3 сотувга чиқмоқда\nSamsung компанияси томонидан жорий йилнинг февралида ўтказилган MWC 2017 — Жаҳон мобил конгрессида тақдим қилинган Galaxy Tab S3 планшети ниҳоят расман гаджетлар...\nGoogle Play’да вирусларнинг хавфли тури пайдо бўлди\nGoogle Play’даги илова ичига яшириб тарқатилган Dvmap вируси кўплаб Android-қурилмаларда сақланиб қолмоқда.\nЯнгиланган MacBook, iMac ва iPad Pro таъмирга ярамас экан!\niFixit веб-ресурси ходимларининг маълум қилишларича, ички қисмларнинг асосий конструкция билан бирга кавшарлаб ишлаб чиқарилганлиги боис, Apple’нинг янги девайсларини таъмирлаб бўлмас экан.\nApple A10X чипи AnTuTu’да рекорд ўрнатди\nApple A10X’нинг янги – якка кристалли тизими оммабоп бенчмаркда рекорд даражада – 234082 балл тўплади.\niOS 11 ёқмадими? iOS 10’га қайтамиз!\niPhone’ингизни iOS 11 тизимигача янгилаган бўлсангиз-у, унинг нуқсонларидан бошингиз қотган бўлса, биз сизга сал эскироқ, аммо барқарор iOS 10.3.2 версиясига қайтишни маслаҳат берамиз.\niOS 11 тизимида интерфейснинг тўқранг режимини ёқамиз\niOS 11 операцион тизимида интерфейснинг тўқранг режимини ёқиш усулини билиб олинг.\nApple 6 ядроли iPad Pro’ни тақдим қилди!\nКутилганидек, АҚШнинг Apple корпорацияси 5 июнь куни ўзининг iPad Pro профессионал планшетлар туркумини янгилади. Компания тубдан янгиланган 10,5 дюймли планшетни тақдим қилди....\nApple iOS 11’да Стив Жобснинг васиятига хиёнат қилмоқчи\niOS 11 тақдимоти арафасида Apple компанияси ўзининг App Store иловалар дўконига Files иловасини жойлаштирди, аммо ҳозирча уни юклаб олиш имкони йўқ. Афтидан, у фойдаланувчига ўз қурилмасидаги файлларни марказлашган ҳолда бошқариш имконини беради. Айнан шу ҳолат эса компания асосчисининг бу хусусдаги қарашларига зиддир.\nAndroid’даги нуқсонни топганларга Google қанча тўлайди?\nGoogle ҳимоядаги бузиб кириш мумкин бўлган «дарча»ни топганларга Android Security Rewards (ASR) дастури доирасида 200 минг долларгача ҳақ тўлайди.


18:34, 16.09.2020 // 29999\nЎзбекистоннинг айрим ҳудудларида 17 сентябрь куни ёмғир ёғиши мумкин\n«Ўзгидромет» 17 сентябрь, пайшанба куни кузатиладиган об-ҳаво маълумотини тақдим этди. Унга кўра, республикада ҳаво ўзгариб туради, баъзи жойларда шамол тезлиги кучайиши мумкин.\nТошкент шаҳрида ҳаво ўзгариб туради, кечга томон бироз ёмғир ёғиши мумкин. Шамол ғарбдан 5-10 метр/секунд тезликда эсади, 12-17 метр/секундгача кучайиши мумкин. Ҳарорат кечаси 13-15 даража, кундузи 23-25 даража бўлади.\nТошкент вилоятида ҳаво ўзгариб туради, кечга томон баъзи жойларда бироз ёмғир ёғиши мумкин. Шамол ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 10-15 даража, кундузи 20-25 даража бўлади.\nСирдарё, Самарқанд ва Жиззах вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 метр/секунд тезликда эсади, баъзи жойларда 15-20 метр/секунд гача кучайиши мумкин. Ҳарорат кечаси 10-15 даража, кундузи 20-25 даража бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 12-17 даража, кундузи 23-28 даража бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 12-17 даража, кундузи 23-28 даража бўлади.\nРеспубликанинг тоғли ҳудудларида ҳаво ўзгариб туради, республика тоғ олди ва тоғ ҳудудларининг баъзи жойларида ёмғир ёғади. Шамол ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси ва кундузи 10-15 даража бўлади.\n17:23 Кеча // 108399\n22:43 Кеча // 101069\n10:22 Кеча // 88353\n23:06, 25.10.2020 // 86331\n12:10 Бугун // 84540


Чорвоқ кўли бўйида яна махсус рейд ўтказилди\n09 март 2021, Тошкент вақти: 03:35\nЧорвоқда ўтган йили ўтказилган маски шоу манзараси.\n7-8 июнь кунлари Чорвоқ дам олиш масканида милиция ходимлари махсус рейд ўтказди. Бўстонлиқ туман ички ишлар бўлимидаги Озодлик манбасига кўра¸ рейд давомида Чорвоқ кўли ва унинг атрофида хавфсизлик қоидаларига зид ҳолда¸ солиқ тўламасдан ишлаëтган шахс ва гуруҳлар аниқланган.\nОзодликнинг ушбу амалиëтга алоқадор манбаси таъкидича¸ Чорвоқдаги рейдлар хусусий тадбиркорлар фаолиятидаги қонунбузарликларни аниқлаш учун ўтказилган:\n- Сувдаги хавфсизлик билан боғлиқ талабларимиз бор. У ерда одамларга xизмат кўрсатаётган ширкатлар техника хавфсизлигига риоя қилган ҳолда ишлаши керак. Рейдлар шуни аниқлаш мақсадида ўтказилди, деди Бўстонлиқ тумани Ички ишлар бўлимининг исмини айтмаган расмийларидан бири.\nБу расмийга кўра, рейдлар давомида Чорвоқда дам олувчиларга катамаран ва моторли қайиқларни ноқонуний кирага бериш билан шуғулланиб келган бир қанча хусусий ширкат фаолияти вақтинча тўхтатилган.\nБу ширкатларга хавфсизлик қоидаларига риоя этмаганлик, даромадни яширганлик ҳамда хориж валютасида хизмат кўрсатганлик каби айбловлар қўйилмоқда.\nШунингдек, Чорвоқдаги рейдлар пайти дам олувчиларга лицензиясиз катамаран ва скутерларни кирага бериш билан шуғулланиб келган жисмоний шахслар ҳам қўлга олинган.\nБўстонлиқ тумани Ички ишлар бўлими ходими таъкидича¸ рейдлар дам олувчилардан тушган шикоятлар ортидан ўтказилган:\n- Скутерларни кирага берувчилар орасида хавфсизлик қоидаларини бузаётганлар бўлади, ичиб олган одамларга бериб қўйишади, маст ҳолда бошқариб, одамларни устига ҳайдашади, бу билан улар дам олувчилар ҳаётини хавф остига қўйишади, дейди Бўстонлиқ ИИБ ходими.\nМастлар кайфи қурбонлари\nИкки йил аввал Чорвоқ дам олиш масканидаги сув ҳавзасида 12 ёшли спортчи Наддэл Газиева ҳалок бўлган эди.\nКатамаранда сайр қилаётган қизларни сув тўлқини билан "сийламоқчи бўлган" ширакайф йигит моторли қайиқ бошқарувини йўқотиб, уларни уриб юборган. Оқибатда катамарандаги икки бола бошидан жароҳатланган, ҳушсиз Наддэл шу заҳоти сувга чўкиб ҳалок бўлган эди.\nЎшанда Наделнинг отаси қизларни уриб юборган йигит билан бирга скутерни кирага берганларни ҳам жазолашни талаб қилган эди:\n- Болаларни скутерда уриб юборган Мирзоҳид Тўйчиев ҳам, унга скутерни кирага берганлар ҳам, пляжда хавфсизлик чоралари учун масъуллар ҳам жазога тортилгани йўқ. Пляжда хавфсизлик қоидаларига мутлақо риоя этилмайди, деб шикоят қилган эди Наддэлнинг отаси Наил Газиев.\nОзодликка етиб келган норасмий хабарларга кўра, сўнгги икки йил ичида шунга ўхшаш вазиятларда камида тўрт дам олувчи сувга чўкиб ўлган. Чорвоқдаги қурбонларга оид асл рақамларнинг бундан анча катта эканини тахмин қилиш мумкин.\nДам олувчиларнинг кайфи учди...\nОзодлик манбаларига кўра¸ Бўстонлиқ туманидаги рейдлар пайти Чорвоққа дам олувчиларни ташиш билан шуғулланадиган хусусий киракашлар, хусусий дачаларни кирага бериш билан шуғулланиб келган бир қанча тадбиркорлар ҳам қўлга олинган.\nРейд пайтида дам олаëтган ўзбекистонликлардан бири Озодликка айнан дам олиш кунлари ўтказилган бу махсус амалиëт ўзи кабиларни ҳам қўрқитиб¸ капалагини учириб юборгани ҳақида ëзди:\n- Юзига маска кийганлар Чорвоқдаги "Пирамида" меҳмонхонасини, уни ёнидаги дачаларни босди. Дам олишга келган одамларни ҳам сўроқ қилди. Ҳуллас, ҳамманинг кайфи бузилди, дейди WhatsApp ижтимоий тармоғи орқали Озодликка мурожаат қилган дам олувчилардан бири.\nАммо Озодлик суҳбатлашган Бўстонлиқ милицияси ходими ҳам¸ рейд ўтказилган ҳудудда жойлашган "Пирамида" меҳмонхонаси хизматчиси ҳам амалиëтни маскасиз милиционерлар ўтказганини билдирди.


31.12.2017\tЖаҳон Comments Off on 2018 йилда энг оғир гуманитар инқироз рўй бериши кутилмоқда\nБМТ инсон ҳуқуқлари бўйича Бош комиссари Зайд ал-Ҳусайннинг Самарқанд вилоятидаги диний ташкилотлар ва миллий маданий марказлар вакиллари билан учрашуви\n28.11.2017\tЖамият Comments Off on БМТ инсон ҳуқуқлари бўйича Бош комиссари Зайд ал-Ҳусайннинг Самарқанд вилоятидаги диний ташкилотлар ва миллий маданий марказлар вакиллари билан учрашуви\n2017 йил 11 май куни Ўзбекистон Республикасига ташрифи давомида БМТ инсон ҳуқуқлари бўйича Бош комиссари Зайд ал-Ҳусайн Самарқанд вилоятида фаолият олиб бораётган диний ташкилотлар ва миллий маданий марказлар вакиллари билан учрашув ўтказди. Мулоқот чоғида, Зайд ал-Ҳусайн ўзини жойлардаги диний ташкилотлар ҳамда миллий маданий марказларнинг кундалик ҳаёти қизиқтираётганлигини маълум қилди. Учрашувда …\n23.11.2017\tЖаҳон Comments Off on «Ёвузлик тимсоли». БМТ босниялик мусулмонларни оммавий ўлдирган Младич бўйича баёнот берди\nБМТнинг инсон ҳуқуқлари бўйича Олий комиссари Зайд Раад ал-Ҳусайннинг маълум қилишича, сербиялик генерал Ратко Младичга чиқарилган ҳукм «адолатнинг тарихий ғалабасидир». Бу ҳақда БМТ Янгиликлар маркази хабар бермоқда. Ал-Ҳусайннинг сўзларига кўра, Младич «ёвузлик тимсоли» бўлиб, «Европа Иккинчи жаҳон урушидан сўнг кўрмаган шафқатсиз жиноятлар» учун жавобгардир. «Младичга берилган жазо оилаларга уларнинг яқинларини …\n21.11.2017\tЖаҳон Comments Off on БМТ бош котиби: Мьянмадаги рохинджаларга нисбатан зўравонлик тўхтатилиши лозим\nБМТ бош котиби Антонио Гутерриш Мьянма ҳукуматини рохинджалик мусулмонларга нисбатан зўравонликни тўхтатишига ва ўз уйларини ташлаб кетган аҳолини қайтаришга чақирди. “Биз аҳолининг ушбу қатламига нисбатан ҳар қандай ноҳақликларнинг тўхтатилишини ва Ракхайн штатининг чекка ҳудудларигача инсонийлик ёрдамлари етиб боришини талаб қиламиз”, – деди Гутерриш, жума куни Нью-Йорк журналистларига берган интервьюсида. Бош …\n10.11.2017\tЖаҳон Comments Off on БМТ бош котиби коррупция кимларга энг кўп таъсир кўрсатишини айтди\nКоррупция – бу жаҳон спортига илакишиб қолган «саратон ўсмаси». Шу ва бошқа кўплаб муаммолар БМТнинг коррупцияга қарши Конвенцияси иштирокчи давлатларининг еттинчи конференциясида муҳокама қилинмоқда. У Венада бўлиб ўтаяпти. БМТ янгиликлар Марказининг хабар қилишича, жорий йилдаги мавзулар орасида – ёввойи табиатга қарши жиноятлар, иқтисодий жиноятлар, давлат бошқаруви органларида коррупциянинг олдини олиш, …


Антон Чехов. Ҳасрат (ҳикоя) | www.ziyouz.uz\nБош саҳифа Жаҳон насри онлайн антологиясиАнтон Чехов (1860-1904; Россия)Антон Чехов. Ҳасрат (ҳикоя)\nЧоп этилган 10.02.2017 10.02.2019 МуаллифZiyouz.uz\nШом пайти. Ёғаётган лайлак қор янги ёқилган фонарлар атрофида айланар, эринибгина отларнинг устига, одамларнинг елкаларига ва телпакларига қўниб оқартирар эди. Извошнинг курсисида букчайиб қимир этмай ўтирган Иона Потаповнинг ҳамма ёғи оппоқ, худди арвоҳга ўхшайди. Агар устига катта қор уюми босиб тушганида ҳам қоқиб ташламайдигандай кўринади… Унинг оти ҳам қордан оппоқ оқариб тек турар эди. От ўзининг ҳаракатсизлиги, ориқ гавдаси ва ингичка, чиллакдай оёқлари билан ҳатто яқиндан қараганда ҳам қанд-нондан ясалган «тойчоқ»қа ўхшаб кўринади. Ҳар ҳолда у ҳам хаёлга ботган бўлса керак. Чунки ўрганган даласидан, омочидан айрилиб, аломат чироқлар ёнган, тўхтовсиз тарақ-туруқ, югуриб юрган одамлардан иборат бир жойга келиб қолганидан кейин хаёл сурмай иложи йўқ.\nИона билан оти анчадан бери шу ердан қўзғалмай туриб қолди. Гарчи саройдан пешиндан илгари чиққан бўлса ҳам ҳалигача ҳеч бир кира қилувчи одам топилмади. Мана, кеч кириб, шаҳарни қоронғулик босмоқда. Оқариб турган фонарлар энди чарақлаб, порлаб кетди. Кўчанинг ғовур-ғовури борган сари авж олди, Ионанинг қулоғига:\n— Извошчи, Виборгскийга, — деган овоз эшитилди.\nИона сесканиб қор билан чаплашиб қолган киприклари орасидан қараб шинель ва қулоқчин кийган бир ҳарбий одамни кўрди.\n— Виборгскийга! — деб такрорлади ҳарбий, — нима бало, ухлаяпсанми? Виборгскийга деяпман!\nИона рози бўлиб, отнинг тизгинини тортган эди, унинг устини ва ўзининг елкасини қоплаган қор тўкилди…\nҲарбий киши чанага ўтирди. Извошчи чуҳ деб ўрнидан сал кўтарилди-да, ғозга ўхшаб бўйнини чўзиб, керак бўлмаса ҳам, одати бўйича қамчини айлантирди. От ҳам бўйнини чўзди ва чиллакдай оёқларини маймаштириб аранг жойидан қўзғолди…\nИона энди йўлга тушиши биланоқ қоронғуда у ёқдан бу ёққа ўтиб турган одамлар орасидан бировнинг:\n— Қаёққа юраётибсан! Ўнгдан юрсанг-чи! — деган товуши эшитилди.\n— Извош минишни биласанми ўзинг! Ўнгдан юр! — деб койиб берди извошдаги ҳарбий киши ҳам.\nБир фоэтоннинг кучери уни сўкиб ўтиб кетди. Кўчанинг у юзидан бу юзига ўтаётиб отнинг тумшуғига ўзини уриб олган қандайдир киши хўмрайиб, енгидаги қорни қоқди. Иона нина устида ўтиргандай бетоқат, гўё бу ерга нима учун, қандай қилиб келиб қолганини ўзи ҳам тушуна олмаётгандай атрофга аланглаб қарар эди.\n— Мунча ҳам аблаҳ одамлар экан! — деб ҳазил қилди ҳарбий. — Ҳаммаси ҳам худди маслаҳатлашиб қўйгандай, сенинг отингга ё аравангга урилишади-я\nИона орқасига қайрилиб қаради-да, лабларини қимирлатди… У бир нарса айтмоқчи бўлди-ю, овози чиқмади, хириллади.\n— Нима? — деди ҳарбий.\nИона лабларини қийшайтириб кулимсиради ва бутун кучини тўплаб товуши борича гапирди:\n— Афандим, мен сизга айтсам… шу ҳафта ичи ўғлим ўлди.\n— Ҳим… нимадан ўлди?\nИона бутун гавдаси билан ўгирилиб, ўтирган одамга қаради-да:\n— Ким билади дейсиз! Иситмадан бўлса керак… Уч кунгина касалхонада ётди-ю, ўлди… Худонинг хоҳиши-да.\n— Отингни бур, иблис! — деди қоронғуликдан биров, — эсингни едингми! Кўзингга қарасанг ўласанми!\n— Ҳайда-ҳайда… — деди ҳарбий, — бу аҳволда эртага ҳам етолмаймиз. Тезроқ ҳайда!\nИзвошчи яна бўйнини чўзиб ўрнидан сал кўтарилдида, қамчини айлантирди. Сўнгра бир неча марта орқасига ўгирилиб қаради, лекин ўтириб бораётган одам унинг сўзларини эшитгиси келмади шекиллик, кўзларини юмиб олган эди. Виборгскийда бир майхона ёнида тўхтаб уни туширди. Ўзи яна букчайди, жим ўтириб қолди… Ёғаётган лайлак қордан унинг ва отининг усти яна оппоқ тусга кирди. Орадан бир-икки соат чамаси вақт ўтди…\nҚаттиқ-қаттиқ қадам ташлаб, сўкишиб тротуардан учта ёш йигит келмоқда, уларнинг иккитаси ориқ ва новча, учинчиси букир ва пакана эди.\n— Извошчи, бизни полицейский кўпригига элтиб қўй! — деди букир хириллаган товуш билан, — уч киши… Биттангага!\nИона чуҳ деб тизгинни силкитди. Биттанга, албатта арзийдиган нарх эмас, лекин унга ҳозир нархнинг аҳамияти йўқ эди… Бир сўмми, беш тийинми — барибир, ишқилиб одам бўлса бас… йигитлар итаришиб, сўкишиб унинг ёнига келдилар-да, сўнг уччалови бирдан чанага ташландилар. Сўнгра ким ўтириб боради-ю, қайси биттаси тикка туриб кетади, деган масала устида тортиш бошланди… Узоқ вақт жанжаллашганларидан кейин букирнинг бўйи пакана бўлгани учун унинг туриб кетиши керак деган қарорга келдилар.\nБукир Ионанинг орқасида тик тураркан, хириллаган товуш билан:\n— Қани ҳайда! — деди, унинг нафаси Ионанинг бўйнига уриб турарди. — Вой-бўй, телпагингни қара, оғайни! Бутун Петербургни ахтарсанг ҳам бунақа -расво телпакни қидириб тополмайсан…\n— Ҳи-ҳи-ҳи… — деб кулди Иона, — бори-да…\n— Қани бўлмаса, тезроқ ҳайдачи! Ё бўлганинг шуми? А? Гарданингга солсам-чи!\n— Бошим ёрилиб кетгудай бўлиб оғрияпти… — деди ўтирган новча йигитнинг бири, — кеча Дукмасовникида тўрт шиша коньякни Васька иккаламиз ичиб қўйибмиз.\n— Ҳеч тушунолмайман-да. Ёлғон гапнинг нима кераги бор! — деб койиди иккинчи новча. — Ўлгудай ёлғончисан-да.\n— Худо урсин, рост айтаяпман…\n— Бу рост гапинг ҳам худди бит йўталади деганга ўхшаган ростлардан-да.\n— Ҳе! — деб яна кулди Иона, — жуда хушчақчақ йигитлар экансизлар-ку!\n— Минг лаънат!.. — деб қўйди букир. — Чол ўлгир, тузукроқ ҳайдайсанми ё йўқми? Шу ҳам юришми? Қамчи урсанг-чи! Ур, лаънатини! — Иона орқасида типирчилаб турган букирнинг гавдасини сезиб, хириллаб чиқаётган товушини эшитди. Ўзига хитобан айтилаётган сўкинишларни эшитади ва яқинида одамларни кўриб юрагидаги ёлғизлик сезгиси бироз йўқолгандай бўлади. Букир тутоқиб, зўр бериб куракда турмайдиган сўзлар билан сўкар ва то йўтали тутиб қолгунча сўкинарди. Ўтирган йигитлар қандайдир бир Надежда Петровна деган хотин ҳақида сўзлашиб борардилар. Иона уларга қараб қўйди. Уларнинг қисқагина сукут қилган вақтларини пойлаб туриб яна ўгирилиб қаради-да, секингина:\n— Шу ҳафта ичи, ҳалиги ўғлим ўлди! — деб ғўлдираб қўйди.\n— Ҳаммамиз ҳам ўламиз-да… — деди букир йўталдан сўнг, лабларини арта туриб, — қани, тезроқ юр, ҳайда! Афандилар, мен ортиқ тоқат қилолмайман, бу аҳволда қачон етамиз?\n— Ҳа, сен елкасига туртиб, мадад бериб тур-да!\n— Ўлат теккан чол эшитяпсанми? Бўйнинг узиладия! — деди букир. — Сенларни аяган киши пиёда қолади!.. Эшитяпсанми? Ё бизларнинг сўзимизни писанд қилмаяпсанми?\nИона буларнинг норозилигини яхши билса ҳам:\n— Ҳи… жуда ҳам хушчақчақ экансизлар, худойим умрларингизни узун қилсин! — деб кулди.\n— Хотининг борми? — деб сўради ўтирган новча извошчидан.\n— Меними? Ҳи-ҳи… Хушчақчақ афандилар… Энди менинг биттагина хотиним бор — қора ер… Ҳи-ҳи… Гўр! Мана, ўғлим ўлиб, мен тирик қолдим… Ажал менга келиб, янглишиб ўғлимни олиб кетди.\nИона ўғлининг қандай қилиб вафот қилганини сўзлаб бермоқчи бўлиб орқасига ўгирилган эди ҳамки, букир енгил нафас олиб, худога шукур, етдик, деб қолди. Иона биттангани олиб, саёқ йигитлар кириб кетган қоронғу йўлакка узоқ вақт тикилиб турди. Яна у танҳо қолди, яна сукунат… Салгина кўнглидан кўтарилган ёлғизлик алами қайта бошдан куч олиб унинг юрагини сиқа бошлади. Иона ҳаяжонли ва аламли кўзлари билан кўчанинг икки томонида оқаётган халойиққа боқди. У ёқ бу ёққа ўтиб турган шу мингларча одамдан унинг дард-ҳасратига қулоқ соладиган бирон киши топилмасмикин? Лекин ўткинчилар на унинг ўзини, на кўнглидаги аламини пайқамай ўтиб кетмоқдалар. Ҳасрат шундай зўр ва чексиз. Агар Ионанинг юраги ёрилса-ю, ичидаги чексиз, поёнсиз дарди-ҳасрати оқиб чиқса борми, ер юзини тутиб кетарди. Аммо шундай бўлишига қарамай, у кўзга кўринмайди, шундай кичкинагина жойга ўрнашиб олганки, агар кундуз чироқ ёқиб изласанг ҳам тополмайсан…\nИона чипта халта кўтариб бораётган қоровулни кўриб қолиб, у билан гаплашишга жазм қилди.\n— Азизим, соат неча бўлди экан?\n— Тўққиздан ошди. Нега бу ерда тўхтадинг? Жўна!\nИона извошини бир неча қадам нарироқ олди ва энди одамларга мурожаат қилишни беҳуда деб билиб, яна букчайганича хаёлга ботди… Лекин орадан беш минутча ўтар-ўтмас қаттиқ санчиқ турган одамдай қаддини ростлаб, бошини кўтарди ва отнинг жиловини тортди… Унинг тоқати тоқ бўлиб:\n«Саройга борайин, — деди у, — саройга!»\nОти ҳам худди унинг мақсадига тушунгандай йўрғалаб кетди. Бир ярим соатлардан кейин Иона каттакон ифлос печка ёнида ўтирарди. Печка устида, полда, скамейкаларда одамлар хуррак тортиб ухламоқдалар. Уй дим… Иона ухлаб ётганларга қараб қашинди ва бунчалик эрта қайтганига ачинди…\n«Ем пули ҳам ишлай олмадим, — деб ўйлади Иона, — шунинг учун ҳам кўнглим ғаш. Уддабурро одамнинг ўзи ҳам, оти ҳам тўқ, ҳамма вақт хотиржам бўлади…»\nБир бурчакда ухлаб ётган ёш извошчи ўрнидан туриб, уйқули кўзлари билан сув тўла челакка ёпишди.\n— Чўлладингми? — деди Иона.\n— Ҳа, сув ичгим келди!\n— Ҳим… Ош бўлсин… Менинг ўғлим ўлди ука… Эшитдингми? Шу ҳафта ичи, касалхонада… Мана муаммо!\nИона ўзининг сўзлари йигитга таъсир қилганини билмоқчи бўлиб унга қаради, лекин ҳеч нима кўролмади. Чол оғир хўрсиниб, қашинди… Ёш йигит қанчалик чанқоғини босгиси келса, бунинг худди шунчалик сўзлагиси келарди. Ўғлининг ўлганига бир ҳафта бўлиб қолса ҳам, ҳали бирон одамга дардини, ҳасратини тузуккина айтолгани йўқ. Ипидан игнасигача сўзласа. Ўғлининг қандай касал бўлганини, дард тортиб қандай азобланганини, ўлим олдида айтган сўзларини ва қандай қилиб жон берганини сўзлаб бергиси бор… Ундан кейин унинг жанозаси, кўмиш маросими қандай ўтганини, марҳумнинг кийими учун касалхонага борилганини батафсил сўзлаб бергиси келади. Ундан ташқари қишлоқда Анисия деган қизи қолган… Унинг тўғрисида ҳам сўзламоқ керак… Хуллас у гапираман деса гап кўп; тингловчи оҳ-воҳ қилиб ачиниб эшитиши керак. Бу ҳақда хотинлар билан ҳасратлашиш яхшироқ бўлади. Улар эси пастроқ бўлса ҳам, бу тўғрида икки оғиз сўзласанг дарров кўз ёши қиладилар.\n«Отдан хабар олайчи, — деб ўйлади Иона, — уйқу бир гап бўлар… Ҳали хўб ухлармиз ҳам…»\nУ кийимини кийиб отхонага қараб кетаркан, беда, ем, об-ҳаво ҳақида ўйлади. У ёлғиз қолган чоғларида ўғлини ўйлолмади… Унинг ҳақида биров билангина сўзлашса тузук. Ўзи ёлғиз ўйлаши, уни кўз олдига келтириши жуда оғир.\n— Кавшаяпсанми? — дейди у, отнинг ёниб турган кўзларига қараб, — чайна-чайна… Емга етарлик пул ишлаёлмаганимиздан кейин пичан еб турамиз-да… Ҳа… Энди извош ҳайдашга кексайиб қолибман… Ўрнимга… Ўғлим ҳайдаса… У ҳақиқий извошчи эди… Ўша ўлмаса бўлар эди…\nИона узоқ жим бўлиб, сўнг давом этди:\n— Шунақа экан, ука!.. Кузьма Ионичдан ҳам айрилиб қолдик… Бизларни ташлаб… ўлди кетди, чакки қилди… Мана, чунончи сенинг қулунинг бор, сен унинг туққан онасисан… Чунончи, ўша қулунинг бирданига сени доғу ҳасратга қўйиб ўлса-ю, кетса… киши ачинади, а?\nОт қулоқ солгандай унинг қўлларини ҳидлаб, курт-курт хашак чайнайди…\nИона берилиб кетиб, кўнглидаги ҳамма ҳасратини унга айтиб берди…\n← Аввалги Аввалги Гулчеҳра Асронова. Таътил арафасида (ҳикоя)


Шавкат Мирзиёев Россияга қачон ташриф буюриши маълум бўлди | Qalampir.uz\nЖамият\t05 Февраль 11:48 25924\nКеча, 4 февраль куни Қозоғистоннинг Олма Ота шаҳрида Ўзбекистон Республикаси Бош вазири Абдулла Арипов Россия Федерацияси Бош вазири Михаил Мишустин билан учрашди. Икки Ҳукумат раҳбари Президент Шавкат Мирзиёевнинг март-апрель ойларида Москва шаҳрида бўлиб ўтадиган расмий ташрифига тайёргарликни муҳокама қилган. Бу ҳақда Россия Бош вазири Матбуот хизмати хабар бермоқда.\n“Биз Ўзбекистон Президентининг Россияга давлат ташрифига тайёргарлик кўрмоқдамиз. Имзо қўйиш учун мустаҳкам ҳужжатлар тўплами ишлаб чиқилмоқда. Биз ҳам бой дастур тайёрламоқдамиз. Давлат ташрифини тайёрлашнинг жуда муҳим босқичи Қўшма комиссиянинг Россия ва Ўзбекистон Ҳукуматлари раҳбарлари даражасидаги иккинчи йиғилиши бўлади. Бу икки томонлама ҳамкорлик кўламини англатади”, дейди Мишустин.\nЎз навбатида, Абдулла Арипов ҳам Ўзбекистон Республикаси Президентининг Москвага давлат ташрифига жуда жиддий тайёргарлик кўрилаётганини таъкидлаган.\n“Албатта, биз ҳам Ўзбекистон Республикаси Президенти муҳтарам Шавкат Миромонович Мирзиёевнинг Москвага давлат ташрифига жуда жиддий тайёргарлик кўряпмиз. Ва шуни биламанки, сизнинг кўрсатмангиз бўйича Россия Ҳукуматининг барча бўлинмалари мустаҳкам ҳужжатлар тўпламини самарали тайёрлаш ва имзолашга ҳаракат қилмоқда. Ва бу ерда нафақат вазирлик ва идоралар, балки минтақалар ҳам иштирок этмоқда, биз минтақалар ўртасидаги алоқаларни анча мустаҳкамламоқдамиз”, дейди Ўзбекистон Бош вазири.\nРоссия Федерацияси Бош вазири Михаил Мишустинга кўра, пандемияга қарамай, 2020 йилнинг 11 ойида ўзаро товар айирбошлаш 2019 йилнинг шу даврига нисбатан 17 фоизга ўсган ва тахминан 5,3 миллиард долларни ташкил этган. Президентлар эса бу кўрсаткични 10 миллиардга етказиш вазифасини қўйган.\n27 Июль 16:53 52381\n29 Июль 11:10 31802\n28 Июль 09:32 28544\n27 Июль 12:47 27970


Ҳарбий прокуратура огоҳлантирувидан сўнг UzMetronom нашри номаълум муддатга тўхтади\nUzMetronom нашрига Ўзбекистон Республикаси Ҳарбий прокуратурасидан келган огоҳлантирув хати.\nЎзбекистон ичида фаолият олиб борган ва ўзини мустақил сановчи UzMetronom таҳририяти вақтинча сукут сақлаш қарорига келган. Бу ҳақда Озодликка нашр раҳбари Сергей Ежков маълум қилди.\nСайт бош саҳифасидаги мақолада Сергей Ежков бу жимликнинг қанча давом этиши борасида аниқ фикри йўқлигини ëзган.\n"Биз тайм-аут олиб, ахборот ресурсини янгилаб туришни вақтинча тўхтатишга қарор қилдик. Ҳозирча биз бу жимлик қанча давом этишини билмаймиз - бир кунми, икки кунми, ўн кунми, бир ойми"¸ деб ëзди Ежков.\nОзодлик билан суҳбатда Сергей Ежков 24 июл куни республика ҳарбий прокуратурасидан расмий огоҳлантирув олганини маълум қилди.\n24 июл куни Ҳарбий прокуратуранинг 802-рақамли ҳужжатида UzMetronom нашри раҳбари Сергей Ежков ўзбек-қирғиз чегарасидаги низоли воқеани ëритиб, мавжуд қонунларни бузгани борасида огоҳлантирилади.\nҲужжатга кўра, нашр "мутасадди идораларнинг махсус идоралардан аниқ ахборотларни олмасдан” туриб, 23 июл куни ўзбек-қирғиз чегарасидаги воқеаларни ëритган.\nҲарбий прокуратура ўз огоҳлантирувида UzMetronom ëйинлаган ахборот ”Ўзбек-қирғиз чегарасидаги ижтимоий-сиëсий вазиятни издан чиқариб, чегараолди аҳолиси ўртасида тарангликни юзага келтириб, икки давлат муносабатларига зарар бериши” мумкинлигини таъкидлайди.\nШу билан бирга, Ҳарбий прокуратура UzMetronom нашрига оммавий ахборот воситаси сифатида қараб, муҳаррир Сергей Ежков “ўзбошимчалик билан қонунларни бузишда давом этса, маъмурий, сўнгра эса жиноий жавобгарликка тортилиши ҳақида” жиддий огоҳлантиради.\nUzMetronom нашри муҳаррири Ежков Озодлик билан суҳбатда Ҳарбий прокуратура огоҳлантиришига сабаб бўладиган қонунбузарлик амалини содир қилмаганини айтади:\n- Мен Ҳарбий прокуратура менга нима сабабдан огоҳлантирув юборганини тушуна олмаяпман. Ўзбекистон Ҳарбий прокуратураси мулозими, подполковник Юнус Муталиев ҳам мен қайси қонунни бузганлигимни аниқ айта олмади. Муталиев: "Сиз Ҳарбий прокуратурадан сўрамасдан, низоли вазият ҳақида ëздингиз", деган эътирозни билдирди. Мен унга: "Сиз менга вазият ҳақида айтиб беринг" десам, Муталиев бу борада ваколати йўқлигини айтди. Қонунда эса бундай ҳолатда ким ахборот бериши белгиланмаган. Шундан келиб чиқиб, мен Ҳарбий прокуратура ҳаракатлари асоссиз, деб биламан."Нега?" ва "нима учун?" деган саволларга жавоб топиш учун менга фурсат лозим. Мен: "Ёйинлаган икки калималик холис ахборот UzMetronom нашри фаолиятига нуқта қўйиш учун кимларгадир баҳона бўлмадимикан?" дея ўйланаяпман¸ - дейди Ўзбекистон ичида фаолият юритаëтган саноқли журналистлардан бири, 60 ёшли Сергей Ежков.\nUzMetronom нашри чет элдан туриб бошқарилиши мумкин\nОзодлик билан суҳбатда Сергей Ежков UzMetronom нашрининг эҳтимолий келажагига ҳам тўхталди.\nСуҳбатдошга кўра¸ сайт бошқаруви чет элга чиқиб кетган ўзбекистонлик журналистлар қўлига топширилиши мумкин:\n- Ҳали UzMetronom ўз фаолиятини тўхтатгани йўқ. Биз тайм-аут олдик, холос. Қачондир Ўзбекистонда ўқиб, чет элга чиқиб кетган ëш журналистлар бор. Сайт бошқаруви улар қўлига ўтиш эҳтимоли бор. Шу тариқа сайт чет элдан туриб бошқарилади. Мен эса Ўзбекистонда қоламан. Югуриб бориб, сиëсий бошпана олиш ниятим йўқ¸ - дейди Сергей Ежков.\n2005 йил Андижон воқеаларидан кейин Ўзбекистонни халқаро журналистлар тарк қилди. Хорижий радио ва ҳабар агентликларининг офислари ëпилди.\nМамлакатда ахборот бўшлиги вужудга келди. 2006 йил ташкил қилинган UzMetronom ўша давр эҳтиëжининг маҳсули сифатида кўрилади.\nСайт узоқ вақт “Ўзбекистон махсус хизматларига яқин” деган тамға билан юрса-да¸ чет эл матбуоти энг кўп иқтибос келтирадиган Ўзбекистон ичидаги нашр бўлди.\nСайтга асос солган Сергей Ежков бундан олдин "Правда Востока" газетасида фаолият олиб борган.\nСергей Ежков 2000 йилда "Очиқ жамият институти"нинг эркин матбуот бўйича мукофотига сазовор бўлган.


Тошкент шаҳри ва вилоятига доимий рўйхатга қўйиш қай тартибда амалга оширилади 30-11-2021, 16:52 | Zamin.uz\n22:30 / 02.02.2019\nТошкент шаҳри ва вилоятига доимий рўйхатга қўйиш қай тартибда амалга оширилади?\nВилоятлардан Тошкентга ўқигани, ишлагани келган фуқороларнинг аксарияти пойтахтда қолиб ҳаётини шу ерда давом эттиришни ният қилиши бор гап. Бироқ Тошкентда уй-жой олиш учун прописка зарурати юртдошларимизни қийнаётган масалалардан биридир.\nАна шундай юртдошларимизнинг бир нечаси «Тошкентда доимий прописка қилиш ҳуқуқига эга ташкилотлар сони яна иккитага кўпайди » сарлавҳали мақоладан сўнг, Kun.uz таҳририятига қўнғироқ қилиб, ўз эътирозларини билдиришди. Уларнинг сўзларига кўра, «доимий прописка олишнинг ўзи бўлмаяпти, ҳужжатлар тўпламини тайёрлашга ойлаб вақт кетмоқда». Улар Kun.uz суриштирмасдан, текширмасдан хабар тарқатмоқда, каби эътирозлар ҳам билдиришди.\nБиз ҳолатга ойдинлик киритиш мақсадида Тошкент шаҳар ИИББга мурожаат қилдик. ШИИББ МваФРБдан маълум қилишларича, 2012 йил 1 майидан 2018 йил 31 декабрига қадар Вазирлар Маҳкамасининг 41-сонли қарорининг 11-бандига (ташкилот ходимларини Тошкентда доимий рўйхатга қўйиш) асосан 18 767 нафар фуқаро Тошкент шаҳрига доимий рўйхатга қўйилган.\nХўш, умуман Тошкент шаҳри ва вилоятига доимий рўйхатга қўйиш қай тартибда амалга оширилади? Бунинг учун қандай ҳужжатлар талаб қилинади?\n1) Доимий прописка олишни истаган фуқаро ишлаётган корхона, ташкилот ёки вазирлик фуқарони Тошкент шаҳрида доимий рўйхатдан ўтказишни сўраб, МваВРБга электрон почта орқали илтимоснома юборади.\n2) Илтимоснома МваВРБга етиб келгандан сўнг, доимий рўйхатга ўтмоқчи бўлган фуқаро томонидан ўрнатилган тартибда ариза ёзилади.\n3) Давлат божи тўлангани ҳақида квитанция.\n4) Уй эгасининг розилик аризаси, уйнинг кадастр ҳужжатлари.\n5) Никоҳдан ўтганлиги хақида гувоҳнома (турмуш қурган бўлса)\n6) Фарзандларининг туғилганлиги ҳақидаги гувоҳномаси\n7) Олдинги турган уй манзилидан ўчганлик варақа.\nМваФРБ мазкур ҳужжатлар тақдим этилганидан сўнг, уч иш кунида фуқарони белгиланган тартибда доимий рўйхатга қўйишни амалга оширади.\nШундан сўнг, биз ходимлари Тошкентда доимий рўйхатдан ўтиш ҳуқуқига эга бўлган айрим ташкилотлар билан боғланиб, ходимларини Тошкентда доимий пропискага таклиф қилиш жараёни билан қизиқдик.\nХусусан, Маданият вазирлигида ички комиссия ташкил этилган бўлиб, ходимнинг малакаси, вазирлик учун нималар қилгани, қандай ютуқларга эришгани ўрганиб чиқилади. Ички комиссия, ўз ходими келгусида ташкилот учун манфаат келтиради, деган хулосага келса, уни доимий рўйхатдан ўтказишни сўраб МваФРБга хат билан мурожаат қилинади.\nХалқ таълими, Олий ва ўрта махсус таълим вазирликлари ва бошқа давлат идораларида ҳам шу йўсинда ходимни доимий пропискага тавсия этиш масаласи кўриб чиқилади. Содда тил билан айтганда, ходимнинг иш малакаси, билими, тажрибасидан келиб чиққан ҳолда тавсиянома ҳақида буйруқ ҳозирланади.\nЎрганишларимиз натижасида шуни айтиш мумкинки, ходимнинг юқори раҳбариятидан Тошкент пропискаси учун тавсиянома олиши, кўплаб ҳужжатлар талаб қилиниши эмас, балки унинг вазирлик, идора ёки ташкилот учун қанчалик муҳим кадр эканига боғлиқ. “Замин” янгиликларини “Инстаграм”да кузатиб боринг\n30-11-2021, 13:36, Дунё\n2022 йилда 22 та янги массив барпо этилади\n30-11-2021, 23:09, Жамият\n30-11-2021, 10:00, Спорт\nКеча, 13:47, Жамият\n30-11-2021, 07:30, Жамият\nБугун, 22:46, Дунё\nМактабларда бепул фойдаланиш мумкин бўлган STesting платформаси жорий қилинади\n30-11-2021, 20:46, Технология\n30-11-2021, 16:52, Авто\nЯнгиликлар » Жамият » Тошкент шаҳри ва вилоятига доимий рўйхатга қўйиш қай тартибда амалга оширилади?\nБугун, 22:41, Жамият\nБугун, 07:26, Дунё\nБугун, 01:39, Дунё\nБугун, 12:57, Жамият\nCaptiva қарздорлик эвазига хатланди\nШўрвани рационга киритиш қанчалик муҳим?\nТошкентда 14 ёшли бола ўзганинг Damas’ини олиб қочаётганида эгаси уни тутиб олди


10:52 / 20.05.2017 | Баходир Артиков | 3885\nВа алайкум ассалом! Калта кўйлак ва тор шим кийиб намоз ўқиш Ҳозирги кунда ёш йигитлар, ҳатто баъзи ёши катталар ҳам калта кўйлак, футболка, жемфер, шёртик каби кийимларни кийишга одатланишган. Аслида мусулмон киши аврат жойларини беркитиши фарз. Бу кийимларни киювчилар ҳам авратларини беркитиш фарз эканлигини биладилар. Уларнинг тик турган ҳолатини кўрган атрофдагилар ҳам уларнинг авратларини берк эканлигини тан олишади. Чунки, уларнинг мазкур кийимлари тик турган ҳолатда киндик остидан тиззагача ёпиб турган бўлади. Лекин бундай кийимдаги кишилар рукуъ ва саждага борганларида, ташаҳҳудда ўтирганларида аврат жойлари очилиб қолади. Ўзлари ортларини кўра олмаганлари учун рукуъ ва саждада ҳунук манзара намоён бўлганини сезмай қоладилар. Бундан ҳам ёмони, ўша намозхонларнинг ўқиган намозларида муҳим шарт бўлган, авратни беркитиш шарти топилмай, намозлари зиммаларидан соқит бўлмай қайта ўқишлари шарт бўлади. Улар эса, буни билмайдилар.\nЭркак кишининг аврат азолари саккизтадир. 1. Закар ва унинг атрофи. 2. Икки мояги ва унинг атрофи. 3. Орқа чиқариш йўли ва унинг атрофи. 4, 5. икки думба. 6, 7. Икки сон билан икки тизза. 8. Қорин томондан киндик остидан (киндик ўзи кирмайди) жинсий азогача ва орқа томондан эса, ҳудди шунча миқдор икки биқн билан. Одатда кишилар киндик остини беркитишга ҳаракат қиладилар. Орқа томонларини беркитишга эса, эътибор қилмайдилар. Олд томонни беркитиш фарз бўлганидек, киндикни баробаридан орқа томондан ҳам ўшанча миқдор белни беркитишлари фарз бўлади. Ҳозирги кунда эса, юқоридаги шаклдаги кийимларни киювчиларнинг икки думбаси ажраладиган жойигача кўриниб қолмоқда. Одатда аврат очилиб қоладиган кийимларни кийиш макруҳи таҳримий ҳисобланади. Намозда эса намозни бузилишига сабаб бўлади.


“Terpila”, sen erkakmassan! – Toshkentda go'dakning hayotini saqlab qolmoqchi bo'lgan erkak shunday rahmat eshitdi - www.Yoshlar.com\nИжтимоий тармоқларда тарқалган навбатдаги видео эътиборимизни тортди. Унда ҳайдовчи аёл тиззасига 2-3 ёш атрофидаги болани ўтқазиб, автомобиль бошқариб кетаётгани, бу орқали ўзи ва бошқаларга хавф туғдираётгани акс этган. Видео Тошкент шаҳрида суратга олингани маълум.\nДавлат рақами 01 P563XA бўлган Spark ҳайдовчиси видео олинаётганини пайқаб, ёнидаги автомобиль ҳайдовчини сотқинликда айблаб ҳақорат қилади. “Сен эркакмассан”, деб овозини баландлатади. У автомобиль тезлигини оширганча ҳаракатда давом этган. Видеони суратга олаётган ҳайдовчи ҳам ортидан қолмаган. Машина ичидагилар аёлни огоҳлантиради, қоидаларга риоя қилишга чақиради. Аммо ҳайдовчи аёл қўли билан ножўя ҳаракатлар қилиб, яна ҳақоратлайди.\nАслида ушбу видеони суратга олган ҳайдовчи ҳам қоидани бузиб, ҳаракат вақтида уяли алоқа воситасидан фойдаланган. Бироқ у бу ишни бошқа бир ҳайдовчини огоҳлантириш, вояга етмаган гўдакларга хавф туғдираётганини эслатиш мақсадида қилган.\nВидеода кўринишича, Spark олд ўриндиғида вояга етган киши, орқа ўриндиқда эса 6-7 ёшлар атрофидаги яна бир болакай ўтирибди.\nҚизиқ, ушбу видео Тошкент шаҳар Ички ишлар бош бошқармаси Йўл ҳаракати хавфсизлиги бошқармаси ходимлари қўлига етиб борганмикин. Улар аёлга қандай чора кўрган?


Қамаш ўзи зулм эмас, ҳақсиз қамаш зулмдир « Ўзбекистон Халқ Ҳаракати\n14 August 2016 - 6:00\nҚамаш ўзи зулм эмас, ҳақсиз қамаш зулмдир.\n“Мустақиллик” йиллари уйларга, чўнтакларга, мошиналарга варақа, гиёҳванд модда ё қурол ташлаб қўйиб қамоққа олишлар кучайди. Бу иш ҳалол эмас. Эркакнинг иши эмас. Пусиб келиб орқадан ханжар санчишдир. Кимлардир бундай чиркин усуллар билан қамоқларга отилдими, демак, қамоққа олиниши “режалаштирилган” кишининг айби йўқ. Айби бўлганида тўппа-тўғри олдидан келавериларди. Айби бўлмагани учун орқадан келиняпти.\nБу ҳол давлатда қонун ишламаётганини, давлат золим эканини кўрсатади.\nМамлакатда ўтакетган зулмга олиб келган энг катта иллат ‒ Миллий хавфсизлик хизмати, Ички ишлар вазирлиги, Республика пуркуратураси, суд-маҳкама сингари кучишлатар идораларнинг мустақил эмаслиги, улар қонунга эмас, тўғридан-тўғри битта қўлга ‒ президентга бўйин сундирилганидир.\n“Мустақил” бўлинганига йигирма йилдан ошди, ҳар йили бу “мустақиллик” юксак тантаналар билан нишонланади, аммо ҳалигача Ички ишлар вазирлиги ҳақида махсус қонун ишлаб чиқилмаган!\nБу ҳол нимага далолат қилади?\nУларнинг ишини қонун назорат қилмаслигини кўрсатади. Улар кўпинча оғизаки топшириқ билан ишлашига далолат қилади.\nМасалан, президент қачонлардир ўзи ёқтирмай қолган бир кимсани телевизордами, кўчадами кўриб қолиб: “Бу ҳалиям борми?” деб қўйса, тамом ‒ “назарга тушиб қолган шўрлик” шу заҳоти қамоққа олинади. Президентнинг у одамга совуқ муносабатини олдинроқ билмагани ва ёқмасвойни нимага “ўз вақтида” қамамагани учун дакки эшитиб қолишдан чўчиб ҳам турилади.\nШу ўринда 2012 йили ёзилган, “Дунё ўзбеклари” ижтимоий тармоғида эълон этилган “Собиқ депутат Шуҳрат Нусратов етти йилга ҳукм қилинган” деган мақоладан икки кўчирма келтираман (хатолар тузатилмади):\n1.“Бир пайтлар пойтахтдаги Куйбишев райкомининг биринчи секретари, кейинчалик Мирзо Улуғбек туман ҳокими бўлиб ишлаган Шухрат Туҳфатович Олий Кенгашнинг тарихий еттинчи сессиясидаги нутқи билан тарихга ва одамларнинг юрагига кирганди.\nЭндигина Президент этиб сайланган давлат раҳбарига қарата у шундай деган эди:\n“Разведка ва контрразведка органлари барча техник воситалари билан биргаликда битта одам¸ яъни Каримовнинг қўлига бериб қўйилмоқда. Бу мумкин бўлмаган бир нарса. Бунга сира йўл қўйиб бўлмайди. Агар бунга йўл қўйсак¸ бизни 37- 40 йиллардагидек қатағонлар кутади. Оқибатларни ҳатто тахмин ҳам қила олмаймиз. Ўртоқлар бизни кутаëтган даҳшат кўламини тахмин ҳам қила олмаяпсизлар¸ айниқса¸ бизнинг президентнинг жиловсиз характерини ҳисобга олсак. Эртага бизни қамашади. Эртага сизни қамашади.”\n1991 йил 30 сентабир куни Олий Кенгашнинг машҳур 7-сессиясида қилинган огоҳлантиришга диққат қилинг. Ўшанда нотиқ Миллий хавфсизлик идораси бутун куч-қудрати билан битта одам, яъни Ислом Каримовнинг қўлига бериб қўйилса: “Оқибатларни ҳатто тахмин ҳам қила олмаймиз”, деган экан! Орқасидан яна: “Ўртоқлар бизни кутаëтган даҳшат кўламини тахмин ҳам қила олмаяпсизлар¸ айниқса¸ бизнинг президентнинг жиловсиз характерини ҳисобга олсак”, деб қаттиқ таъкидлаган экан!\nБир замонлар депутатлар ҳатто тахмин қила олмаган ишларни ‒ зулм ва адолатсизликларни йигирма йилдан бери кўзимиз билан кўриб, бошимиздан кечириб келяпмиз.\nКучишлатар идоралар миллат ва давлатнинг бақоси йўлида хизмат қиладиган олий мақомлардан президентнинг шахсий-оилавий қоровуллари мақомига тушириб қўйилгач, бундан баттар бўлмайди.\nЭнди мақоладан иккинчи кўчирмани бирга ўқийлик:\n2.“Ўзбекистон мустақиллигининг йигирма йиллиги муносабати билан (2011 йил ҳақида гап кетаяпти) “Ўзбеккино” ҳужжатли фильмлар студияси тасвирга туширган ўтган кунларимиз ҳақидаги фильмнинг энг сўнгги, мукаммал нусхасини кўриб, розилигини олиш учун давлат раҳбарининг эътиборига ҳавола этишади.\nФильмда тилга олинган ўша тарихий еттинчи сессия ҳақидаги лавҳаларни кўраркан, Президент экрандаги Шуҳрат Нусратовга кўзи тушиб, бир оғиз: “Бу ҳалиям борми?” деган, холос.\nУни қаманглар ёки йўқ қилинглар демаган. Фақат “Бу ҳалиям борми? Нима иш қилаяпти ҳозир?” деб сўраган. Тамом!\nДавлат раҳбарининг шу биргина сўзи унинг тинч ва сокин ҳаётини заҳар ва заққумга айлантирди”.\nАлбатта, кучишлатар идоралар собиқ депутатни қамаркан, “унинг 20 йил бурунги нутқи учун” деб айта олмаган. Шу боис унинг кейинги тижорий фаолиятидан “айб” топиб, журналист далолат қилишича, “Молиявий ишкалликлар боис ҳибсга олишган”.\nМақола гарчи собиқ депутат Шуҳрат Нусратовга қилинган адолатсизликка қарши исёндек кўринса-да, иккинчи кўчирма мазмунидан президент шаъни қаттиқ туриб оқланаётгани англашилади.\n“Қаманглар!” демаган, “Бу ҳалиям борми? Нима иш қиляпти ҳозир?” деб сўраган холос”, деяпти.\nАйб салла опке деса калла опкеладиган ташкилотларда, деяпти.\n“Агар Ислом Каримов ўзига бир пайтлар ўша оташин сўзларни айтиб, қайсидир маънода шаккоклик қилган Шуҳрат аканинг қамалганини эшитса, ўша заҳотиёқ уни озод қилишга кўрсатма беришига ва уни ҳибсга олганларни жазолашига ишонаман”, деяпти.\nПрезидент бу собиқ депутатнинг орадан 20 йил ўтиб (2011 йили) қамалиб қолганини билмайди, билса, чиқариб юборган бўларди, деяпти.\nБиринчидан, президент у гапини оқибатни билиб туриб айтган! Яъни, “20 йиллик”ка атаб чиқарилаётган филмда бир пайтлар ўзига қарши қаттиқ айб қўйган собиқ депутатнинг қиёфасини кўрибоқ жазаваси тутиб кетган! Ва: “Ҳали ҳам юрибдими? Нимага қамамадиларинг?!” деган маънода гапирган!\nИккинчидан, майли, билмаган дейлик. Лекин билмагани Ислом Каримовни оқламайди. Мамлакатда президентнинг бир оғиз гапи ё битта ишораси билан бир инсон тақдири тескари ҳал бўлиб кетиши ҳодисаси борлигининг ўзи президент сифатида Ислом Каримовнинг энг катта айбидир!\nУчинчидан, Ўзбекистонда президент билмасдан ҳақсиз қамалиб кетган яна қанчадан-қанча инсон бор! Таниқли киши ҳақсиз қамалганини президент билиб қолса уни қутқариб олса, унда таниқсиз минглаб одамнинг тақдири нима бўлади? Улар ётаверадими қамоқхоналарда?\nЭнг катта ҳақсизлик ва зулм шу нуқтада. Яъни, бировнинг қамалиш ё қамалмаслиги, узоқ йиллардан бери қамоқхоналарда ётиш ё ётмаслиги президентнинг билиш-билмаслигига боғлиқ бўлиб қолган!\nҚонун қани?! Кучишлатар идоралар қонун бўйича ишлайдими ўзи?! Президент қонунга риоя этадими?!\nПрезидент “Бу ҳалиям борми?” деганида ҳам собиқ депутат қамалмай қолганида эди, ана ўшанда бу мамлакатда қонун ишлаяпти десак бўларди.\nМавзуимизни очадиган бир мисол бўлгани учун бу машмашага сал кўпроқ тўхталдик. Гап зулм ва қаттиққўллик ҳақида, ҳақли ё ҳақсиз жазо хусусида бораётган эди.\nТабиий, мисолда кўрилган жазо очиқ зулмдир. Чунки у ҳақсиздир, адолатсиздир ‒ собиқ депутат (ва яна бошқа жуда кўплаб у каби инсонлар) очиқ жинояти учун эмас, қонунга кўра эмас, бир кишининг кайфиятига қараб қамоққа ташланди!\nҚонунга мувофиқ белгиланган жазогина ҳақли бўлади, зулмга кирмайди. Асос этиб қонунни ушлаш қаттиққўлликка киради.\nМен қаттиққўллик томонидаман, асло зулм томонида эмас!\nСиёсат икки нарсага ‒ меҳрга ва кучга таянади. “Куч адолатдадир” (Амир Темур). Бу дегани, сиёсат адолат билан кучли, деганидир.\nАдолат билимга таянади. Билимсиз адолат бўлмайди. Адолатсиз куч ёввойидир.\nМеҳрсиз ва кучсиз сиёсат касалдир, чалажондир, орқаси кесикдир.\nДемак, ҳамма нарсанинг тагида бўлганидек, сиёсатнинг тагида ҳам билим ётади. Сиёсат билимга таянмас, билим асосида юритилмас экан, у сиёсат адолатсиздир, меҳрсиздир, кучсиздир.\nМен адолат, меҳр, куч ва билим томонидаман, асло зулм томонида эмас.\nАммо адолатни талаб қилиш осон, адолатга чидаш қийин.\nАдолат ҳар кимга хоҳлаганини бериш (яъни, ҳамманинг кўнглини олиш)гина эмас. Адолат энг олдин ҳалолликни, интизомни, бурчни, тўғриликни ўртага қўяди ва талаб этади.\nАдолатда лаззат бўлганидек, жабр ҳам бор.\nАдолат нафақат беради, олади ҳам.\nАдолат шахсга берган мутлақ ҳуқуқдан бир бўлагини жамият манфаати ҳисобига қайтиб олиб қўяди. Бу маънода адолат ҳатто шу адолат истовчиларнинг ўзига-да ёқмаслиги мумкин.\nБулардан ташқари, адолат ўртани (жамият ва давлат ҳаётини) тинч ва осойишта ушлаб туриш учун қаттиққўлликни ва жазони тақозо этади. Камдан-кам одам ўзини айблайди ва жазони тўғри қабул қилади. Ҳатто адолатли жазо кўпинча одамга ёқмайди, уни ўз қаричи билан ўлчайди ва адолатсизлик деб ўйлайди.\nАдолатни талаб қилиш осон, адолатга чидаб яшаш қийинлиги шундан.\nАдолат бир томонда эмас, ўртададир. Адолат тарозининг палласи эмас, ўртаси – шайинидир. Чунки палла бирига амал, иккинчисига қонун қўйиладиган икки идишдир, холос. Паллани ҳар ким ўз фойдасига оғдириб олмаслиги учун тарозининг ипи ҳеч бир томонга боғлиқ бўлмаган, барча томонни бирдай кўрадиган, томонлар торлигини ташлаб, адолат кенгликларини қатъий тутган зот қўлида бўлиши керак.\nБу зот Оллоҳ таолодир, албатта. Бу тарози Унинг динидир. Салгина оғишни ҳам кўрсатадиган даражадаги ҳассос шайин Унинг шариатидир. Ким тарози палласини ўзи томонига зиғирча оғдириб олмоқчи бўлса, сезгир шайин унинг ниятини дарров билдиради: “Ҳой, сен хато қиляпсан!” деб қайтаради. Нариги томоннинг ҳақини ҳам ҳимоя қилади.\nБиз зулмни инкор этиб, адолат истар эканмиз, орзу қилганимиз ўша адолатни ўзимиз ўрната оламизми? Оллоҳ насиб этиб, ўрнатсак, ўзимиз у адолатга том чидаб яшаб кета оламизми?\nБу доимий саволлар бир давр тугаб, ўрнига келадиган, келаётган иккинчи даврнинг саволларидир. Жавоби ўшанда – иккинчи давр келиб бўлганида чиқади…\n2011 йил эрта баҳори – 2013 йил эрта баҳори.


“Ўш воқеалари”га 11 йил: икки миллатни “уруш ёқаси”га олиб келган низода Каримов қандай йўл тутган? | Qalampir.uz\nТаҳлил\t11 Июнь 19:36 55093\nУшбу фожиага бугун, 11 июнь куни 11 йил тўлди. Бироқ ўша даҳшатлардан жовдираган кўзлар ҳалигача кўп саволларига жавоб топа олмагани аниқ. Орадан йиллар ўтганига қарамай, Қирғизистоннинг бугунги ҳукумати 2010 йил воқеаларининг сабаб ва омилларига аниқлик киритишга қарор қилди: мамлакатнинг амалдаги Президенти Садир Жапаров кўрсатмаси билан ўша даврда Қирғизистонни бошқарган Муваққат ҳукуматга қарши қўзғатилган жиноят иши бўйича қайта тергов бошланди. Ишни эса Қамчибек Тошиев раислигидаги Қирғизистон Миллий хавфсизлик давлат қўмитаси олиб бормоқда.\nҚайд этиш керакки, ўз вақтида “Ўш воқеалари” устидан маҳаллий ва халқаро текширувлар ҳам ўтказилган. Уларнинг бу борадаги хулосалари қандай бўлганди? Ўзбекистон ҳукумати Қирғизистон ҳудудидаги ўзбеклар тажовузга учраётган бир даврдан қандай йўл тутган? Қуйида “Ўш воқеалари” хусусида сўз юритиб, ушбу саволларга ҳам батафсил тўхталамиз.\n“Ўш воқеалари” Қирғизистонда 2010 йилнинг апрель ойида бўлиб ўтган давлат тўнтариши ортидан авж олганди. Ҳокимиятдан ағдарилган Қирғизистон Президенти Курманбек Бакиев Беларусдан сиёсий бошпана сўраб, мамлакатдан қочиб кетди. Роза Отунбаева бошчилигидаги Муваққат ҳукумат Президентсиз қолган Қирғизистонда ҳокимиятни ўз қўлига олди. Бу эса мамлакатдаги сиёсий вазиятни ўнгламади, аксинча, миллатлараро тўқнашув вужудга келди. 2010 йилнинг июнига келиб, Қирғизистоннинг Ўш, Боткен ва Жалолобод вилоятларида маҳаллий ўзбек ва қирғизлар ўртасида кенг қамровли можаро содир бўлди.\nЎша вақтдаги Қирғизистон муваққат ҳукумати раҳбари Рўза Отунбаева Каримов намойиш этган характерни донолик даражасида олқишлаган.\n“2010 йил 11 июнь куни мен Каримов билан гаплашдим. У чегарани ёпишини ва ҳеч кимни ўтказмаслигини айтди. Уларнинг орасида ҳам қариндошларига, миллатдошларига ёрдам беришни истаган кўплаб ватанпарварлар бор эди. Агар улар Қирғизистонга ўтганида, Қирғизистон ва Ўзбекистон ўртасида уруш бошланиши мумкин эди. Каримов буни сезди ва тўғри қарор қабул қилди. Уларнинг орасида қароқчилари, назоратсиз гуруҳлари ҳам бўлган, аммо Каримов бундай можаронинг олдини олишга муваффақ бўлди. У Қирғизистонга ўша вазиятдан чиқиши учун шароит яратиб берди, десам адашмайман”, деган эди Қирғизистоннинг собиқ Президенти Отунбоева.\n18 Октябрь 17:40 23014\n20 Октябрь 09:08 22789\n20 Октябрь 08:58 18858\n18 Октябрь 12:26 16671\n19 Октябрь 13:02 15822


БАҲРОМ ҲАКИМОВ: «ДИНАМО» МУХЛИСЛАРИДАН УЗР СЎРАЙМАН…»\nОлий Лиганинг сўнгги турида «Динамо» «Олмалиқ»ни қабул қилиб, ўйиннинг сўнгги сонияларида муҳим ғалабани қўлдан чиқарди ва натижада турнир жадвалининг сўнгги ўринига тушиб кетди. Жамоа муваффақиятсизликка учрагач, клуб бош мураббийи Баҳром Ҳакимов мухлислардан узр сўради.\n«Олмалиқ» билан ўйиннинг биз учун нақадар муҳимлигини ҳаммамиз яхши тушуниб тургандик. Футболчилар масъулиятни ҳис қилган ҳолда ўйнашди. Жамоамиз ёмон ҳаракат қилгани йўқ. Ҳисобда олдинда бораётганимизда ҳам имкониятларга эга бўлдик. Ҳаммаси ўз қўлимизда эди. Афсуски, ўйин тугаётган сўнгги сонияларда ўз дарвозамиздан тўп ўтказиб юбордик. Очиғи, бу биз учун жуда аламли ва қаттиқ зарба бўлди. Ҳимоядаги хато қимматга тушди. Аксарият ёш ўйинчиларга тажриба етишмади. Агарда 1:0 ҳисобини сақлаб қола олганимизда Олий Лигада қолган бўлардик. Аслида “Олмалиқ” ҳам яхши жамоа. Уларга шу куни очко зарур бўлмасада, фақат ғалабани кўзлашганди. Улар ҳар қандай рақибга жиддий қаршилик туғдира олади» - дейди мураббий.\n«Динамо» клубида иккинчи давра бошланишига бир неча кун қолганида иш бошладим. Биз ўтказган ўйинларимизда ўзимизни кўрсатишга уриндик. Таркибни йиғиб, футболчиларнинг жисмоний ҳолатини яхшилашга ҳаракат қилдик, йигитлар ҳам борини майдонда бериб, вазиятни ўнглашга интилишди. Бунинг учун ҳарчанд ҳаракат қилсак-да, барибир мақсадимизга эриша олмадик. Жуда кўп ўйинларда ғалаба қозона туриб, омадсизликка юз тутдик. Бу жуда ачинарли бўлди. Менинг клубдаги кейинги тақдирим қандай кечишини клуб раҳбарияти ҳал қилади. Агар истеъфога чиқаришса, тўғри қабул қиламан - истеъфо ҳар қандай мураббийнинг қисматида бор, бундан ҳеч ким қочиб қутула олмайди. Бизни қўллаб-қувватлаган барча ишқибозларга катта раҳмат. Минг афсуски, биз уларнинг ишончини оқлай олмадик. Мухлисларимиздан ва клуб раҳбариятидан узр сўрайман. Биз ҳам «Динамо»нинг Олий Лигада қолишига ишонгандик. Футболчиларга эътирозим йўқ, уларга кўрсатган ўйинлари учун миннатдорчилик билдираман» - дея фикрини якунлади Баҳром Ҳакимов.\nЎқилди (марта): 2214. Киритилган сана: 2015-11-26 00:00:00.\nДинамо – Қизилқум 0:1


Фаришталар ва жинлар — илоҳий зотларнинг таъсири | Таълимотлар\nИлоҳий зотларнинг таъсири\nФаришталар одамларга ёрдам берадими?\nЁвуз руҳлар одамларга қандай таъсир қилади?\nЁвуз руҳлардан қўрқишимиз керакми?\n1. Нима сабабдан фаришталар ҳақида билиб олиш даркор?\nАГАР кимнидир яхшироқ билишни хоҳласангиз, унинг яқинлари ким экан, деб қизиқмайсизми? Албатта қизиқасиз. Шу каби Тангри Яҳовани яқиндан билишни хоҳласак, Унинг осмондаги ўғиллари, яъни фаришталари ҳақида билиб олишимиз даркор. Муқаддас Китобда улар «Тангрининг... ўғиллари» деб аталади. (Аюб 38:7) Хўш, Худонинг ниятида улар қандай ўринга эга? Инсоният тарихига уларнинг таъсири бўлганми? Сизнинг ҳаётингизга ҳам таъсир қиляптими? Таъсир қилса, унда қандай?\n2. Фаришталар қандай пайдо бўлган ва уларнинг сони қанча?\n2 Муқаддас Китобда фаришталар тўғрисида юзлаб маротаба айтилган. Келинг, улар ҳақида баъзи оятларни кўриб чиқайлик. Улар қандай пайдо бўлгани ҳақида Колосаликларга 1:16 да шундай дейилган: «Еру осмондаги бор мавжудот... унинг [Исо Масиҳнинг] ёрдамида вужудга келди». Кўриняптики, фаришталар деб аталган илоҳий мавжудотларни Аллоҳ Яҳова тўнғич Ўғли орқали яратган. Осмонда қанча фаришта бор? Муқаддас Китобда айтилишича ушбу қудратли фаришталарнинг сони юз миллионларни ташкил этади. (Забур 103:20) *\n3. Аюб 38:4–7 дан фаришталар ҳақида нимани билиб оляпмиз?\n3 Муқаддас Китобда айтилишича, сайёрамизнинг пойдевори солинганида «Тангрининг жамики ўғиллари ҳайқириб олқиш айтган». (Аюб 38:4–7) Демак, одамлар ва ҳатто ер яратилишидан анча олдин фаришталар мавжуд эди. Оятда айтилганидек улар «қувончдан ҳайқирган», демак, уларнинг ҳис-туйғулари бор. Шунингдек, «Тангрининг жамики ўғиллари» биргаликда қувонганига эътибор беринг. Бундан кўриняптики, бир вақтлар ҳамма фаришталар якдилликда Худованд Яҳовага хизмат қилган.\nФАРИШТАЛАРНИНГ ЁРДАМИ ВА ҲИМОЯСИ\n4. Фаришталар инсоният оиласи билан қизиқиши Муқаддас Китобда қандай кўрсатилган?\n4 Илк инсон яратилганидан буён фаришталар инсоният оиласи билан ҳамда Худонинг иродаси ерда қандай бажо бўлиши билан қизиққан. (Ҳикматлар 8:30, 31; 1 Бутрус 1:11, 12) Кўп инсонлар меҳрибон Парвардигордан юз ўгириб, Унга хизмат қилишдан воз кечганини ҳам фаришталар кўрган ва бундан хафа бўлган. Лекин Яҳовага қайтган битта гуноҳкор учун «Аллоҳнинг фаришталари роса хурсанд бўлишади». (Луқо 15:10) Фаришталар инсоният учун шунчалик қайғурар экан, Яҳова уларни Ўз хизматчиларига ёрдам бериш ва ҳимоя қилиш учун қайта-қайта юборгани ажабланарли эмас. (Ибронийларга 1:7, 14 ни ўқинг.) Келинг, баъзи мисолларни кўриб чиқайлик.\n«Худойим Ўз фариштасини юбориб шерларнинг оғзини ёпиб қўйди». (Дониёр 6:22)\n5. Муқаддас Китобга кўра фаришталар одамларга қандай ёрдам беришган?\n5 Қадимда разиллашган Садўм ва Ғамўра шаҳарлари Худонинг ғазабига йўлиққанида, иккита фаришта одил инсон Лутни ва унинг қизларини қутқариб қолган. (Ибтидо 19:15, 16) Асрлар оша Дониёр пайғамбар шерлар уясига ташланганида ҳеч қандай зиён кўрмаган. У: «Худойим Ўз фариштасини юбориб шерларнинг оғзини ёпиб қўйди»,— деб айтган. (Дониёр 6:22) Милодий биринчи асрда фаришта ҳаворий Бутрусни қамоқхонадан озодликка чиқарган. (Ҳаворийлар 12:6–11) Бундан ташқари, Исо ердаги хизматини бошлаганида фаришталар унга далда беришган. (Марк 1:13) Исонинг ўлими яқинлашиб қолганида эса бир фаришта пайдо бўлиб уни «қўллаб-қувватлади». (Луқо 22:43) Ҳаётидаги энг муҳим пайтда Исо айнан шундай тасаллига муҳтож эди.\n6. а) Ҳозирги вақтда фаришталар Худонинг хизматчиларини нимадан ҳимоя қилади? б) Қандай саволларни кўриб чиқамиз?\n6 Ҳозирги вақтда фаришталар Худога хизмат қилаётган одамларга кўринмайди. Гарчи улар кўзга кўринмаса-да, Худонинг хизматчиларини асосан маънавий зарардан ҳимоя қилишади. Забурда қуйидагини ўқиймиз: «Яҳованинг фариштаси Ундан қўрқадиганлар атрофида қароргоҳ қуриб, уларни қутқаради». (Забур 34:7) Бу сўзлар бизга тасалли бахш этяпти! Чунки бизни ҳалок қилишни истайдиган ёвуз руҳлар ҳам мавжуд. Улар ким экан? Улар қандай пайдо бўлган? Улар бизга қандай зарар етказиши мумкин? Бу саволларга жавоб топиш учун, келинг, аввало инсониятнинг ибтидосида нима юз берганини қисқача кўриб чиқайлик.\nБИЗГА ДУШМАН БЎЛГАН ИЛОҲИЙ ЗОТЛАР\n7. Одамлар Худодан юз ўгиришида Шайтон қанчалик муваффақиятга эришди?\n7 Китобнинг 3- бобидан билиб олганимиздай, фаришталардан бири ҳокимлик қилишни истаб Худога қарши исён кўтарди. Кейинчалик у Шайтон Иблис деб аталадиган бўлди. (Ваҳий 12:9) Момоҳавони йўлдан ургандан сўнг Шайтон фитнасини давом эттирди. Қарийб 16 аср ичида Ҳобил, Ханўх ва Нуҳ каби содиқ кишилардан ташқари, Шайтон деярли барча Худодан юз ўгиришига эришди. (Ибронийларга 11:4, 5, 7)\n8. а) Қандай қилиб баъзи фаришталар жинларга айланиб қолишди? б) Нуҳ давридаги Тўфондан омон қолиш учун жинлар нима қилишга мажбур бўлишди?\n8 Нуҳ пайғамбар даврида бошқа фаришталар ҳам Яҳовага қарши чиқишди. Улар самовий маконини тарк этиб ерга тушишди ва инсон қиёфасига киришди. Нега дейсизми? Жавобини Тавротдан ўқиймиз: «Фаришталар одамзод қизларининг чиройли эканига эътибор қарата бошлашди ва танлаганларини хотинликка оладиган бўлишди». (Ибтидо 6:2) Бироқ Яҳова фаришталарнинг бу қабиҳ ишига ва тобора одамларни ахлоқан бузишига қараб тура олмас эди. Худо бутун ер юзига тўфон юбориб, барча ёвузларни сувга ғарқ қилди. Фақатгина Ўз содиқ хизматчиларини сақлаб қолди. (Ибтидо 7:17, 23) Жинлар деб аталган ушбу исёнкор фаришталар эса инсоний таналарини ташлаб осмонга қайтишга мажбур бўлишди. Улар «жинлар ҳукмдори» бўлмиш Шайтоннинг тарафини эгаллашди. (Матто 9:34)\n9. а) Жинлар осмонга қайтганида нима юз берди? б) Нимани кўриб чиқишимиз керак?\n9 Жинлар осмонга қайтганида, Худо уларни ҳам ҳукмдорлари Шайтонга ўхшаб ҳайдаб юборди. (2 Бутрус 2:4) Бугунги вақтда жинлар инсон қиёфасига кира олмаса-да, улар одамларга жуда ёмон таъсир қилиб келяпти. Шайтон айнан улар орқали «бутун ер юзини йўлдан оздириб» юрибди. (Ваҳий 12:9; 1 Юҳанно 5:19) Қандай қилиб? Жинлар одамларни йўлдан оздириш учун турли ҳийлалардан фойдаланади. (2 Коринфликларга 2:11 ни ўқинг.) Келинг, улардан баъзиларини кўриб чиқайлик.\n10. Сеҳр-жоду бу нима?\n10 Одамларни йўлдан оздириш учун жинлар сеҳр-жодудан фойдаланяпти. Сеҳр-жоду — шахсан ёки воситачи орқали жинлар билан алоқада бўлиш. Муқаддас Китобда сеҳр-жоду қораланган бўлиб, у билан боғлиқ ҳамма нарсадан узоқлашишга ундаляпмиз. (Галатияликларга 5:19–21) Балиқчи хўракдан фойдаланганидай, жинлар сеҳр-жодудан фойдаланади. Балиқчи турли балиқни овлаш учун ҳар хил хўракни ишлатади. Жинлар ҳам сеҳр-жодунинг турли усулларидан фойдаланиб, ҳар хил одамларга таъсир ўтказяпти.\n11. Фол очиш бу нима ва нега ундан четланишимиз лозим?\n11 Жинлар қўллайдиган «хўраклардан» бири фол очишдир. Фол очиш бу нима? Фол очиш — келажакни ёки кишини қизиқтирган номаълум бирор нарсани билишга интилиш. Фол очишга шунингдек, мунажжимлик, тушларни таъбир этиш, сеҳрли биллур шарга, картага, қўл кафтига, қаҳвага ва белгиларга қараб келажакни айтиш киради. Кўплар бу ишларнинг ҳеч қандай зиёни йўқ деб ўйласа ҳам, Муқаддас Китобга кўра фол очувчиларнинг ортида жинлар туради. Масалан, Ҳаворийлар 16:16–18 да «ичида фол очувчи жин» бўлган бир чўри қиз келажакни айтиб бергани ҳақида ўқиймиз. Аммо жин чўридан ҳайдаб чиқарилганида, у ўз қобилиятидан маҳрум бўлган.\nЖинлар турли йўллар билан инсонларни алдашяпти\n12. Нега ўлганларга мурожаат қилиш ўта хавфли?\n12 Одамларни йўлдан оздириш учун жинлар қўллайдиган яна бир ҳийла — ўлганларга мурожаат қилиш. Яқинидан жудо бўлган инсонлар қайғу чекиб, кўпинча бу ҳийланинг қурбонига айланишади. Арвоҳ чақирувчилар ўлган одамнинг товуши билан гапириш ва ўзгача маълумот бериш қобилиятига эга. Шунда кўплар марҳум нариги дунёда яшашни давом эттиряпти, деган хулосага келиб, қайғусидан таскин топади. Аммо бу каби алдамчи «таскинлар» ўта хавфлидир. Нега дейсизми? Чунки жинлар марҳумнинг овозига тақлид қилиб, у ҳақида арвоҳ чақирувчига маълумот бера олишади. (1 Шоҳлар 28:3–19) Шунингдек, 6- бобдан билиб олганимиздай одам ўлгандан кейин умуман йўқ бўлиб кетади-ку. (Забур 115:17) Хуллас, ўликларга мурожаат қилувчилар жинлар томонидан алданиб, Худонинг қонунига қарши чиққан бўлишади. (Қонунлар 18:10, 11 ни ўқинг; Ишаё 8:19) Жинлар қўллайдиган бундай «хўракдан» эҳтиёт бўлинг.\n13. Бир пайтлар жинлардан қўрқиб яшаган кўплар нима қила олишди?\n13 Жинлар одамларни йўлдан оздирибгина қолмай, уларни қўрқитишади. Ҳозир Шайтон билан жинлар «вақти оз қолганини» ва яқин орада кишанлаб қўйилишини билиб ҳар қачонгидан ҳам кўпроқ ғазабга минишган. (Ваҳий 12:12, 17) Шунга қарамай, бир пайтлар жинлардан қўрқиб яшаган минглаб инсонлар уларнинг таъсиридан озод бўлишган. Улар буни қандай қилишган? Сеҳр-жоду билан шуғулланаётганлар ундан қутулиш учун нима қилишлари лозим?\nЁВУЗ РУҲЛАРГА ҚАРШИ ТУРИНГ\n14. Эфес шаҳридаги масиҳийлар каби жинлар таъсиридан қутулиш учун нима қилишимиз керак?\n14 Жинларнинг таъсирига қандай қарши туриш ва улардан озод бўлиш ҳақида Муқаддас Китобда ёзилган. Келинг, биринчи асрда Эфес шаҳрида яшаган масиҳийларнинг намунасини кўриб чиқайлик. Масиҳнинг издоши бўлишдан аввал улардан баъзилари сеҳр-жоду билан шуғулланар эди. Сеҳр-жодудан қутулиш учун улар нима қилган экан? Муқаддас Китобда қуйидагини ўқиймиз: «Сеҳр-жоду билан шуғулланганлардан кўплари китобларини йиғиб, ҳамманинг олдида ёқиб юборишди». (Ҳаворийлар 19:19) Сеҳргарлик китобларини ёндириб, бугунги кунда жинларнинг таъсирига қарши туришни хоҳлаётган инсонларга улар яхши ўрнак қолдиришди. Агар Яҳовага хизмат қилишни хоҳласак, сеҳр-жоду билан шуғулланишга ундайдиган, уни ёқимли ва қизиқарли қилиб кўрсатадиган барча нарсадан: китоб, журнал, фильм, плакат ва мусиқа асарларидан халос бўлишимиз даркор. Шунингдек, ёмон кўздан асраш мақсадида тақиладиган кўзмунчоқ, тумор ва шу каби нарсалардан четланишимиз керак. (1 Коринфликларга 10:21)\n15. Ёвуз руҳларга қарши туриш учун нима қилишимиз керак?\n15 Эфесдаги масиҳийлар сеҳргарлик китобларини ёндирганидан бир неча йил ўтгач, ҳаворий Павлус уларга: «Биз... ёвуз руҳлар... билан курашяпмиз»,— деб ёзган эди. (Эфесликларга 6:12) Кўриняптики, жинлар бўш келмай, ғолиб чиқиш учун курашар экан. Хўш, уларга яна нима ёрдам берган? «Булардан ташқари, катта имон қалқонини олинглар. У билан Шайтоннинг барча оловли ўқларини ўчира оласизлар»,— деб маслаҳат берган эди Павлус. (Эфесликларга 6:16) Имон қалқонимиз қанчалик мустаҳкам бўлса, ёвуз руҳларга қарши туриш шунчалик осон бўлади. (Матто 17:20)\n16. Имонни қандай қилиб мустаҳкамлаш мумкин?\n16 Имонимизни қандай қилиб мустаҳкамлаш мумкин? Муқаддас Китобни тадқиқ қилиб. Деворнинг мустаҳкамлиги асосан унинг пойдеворига боғлиқ бўлади. Имонимизнинг мустаҳкамлиги ҳам Муқаддас Китобга асосланган аниқ билимга боғлиқ. Муқаддас Китобни ҳар куни ўқиб тадқиқ қилсак, имонимиз мустаҳкам бўлади. У мустаҳкам девор каби бизни ёвуз руҳлар таъсиридан ҳимоя қилади. (1 Юҳанно 5:5)\n17. Жинлар таъсирига қарши туриш учун яна нима қилиш лозим?\n17 Эфесдаги масиҳийлар яна нима қилиши лозим эди? Улар қўшимча ҳимояга муҳтож эди, чунки улар жинлар таъсири кучли бўлган шаҳарда яшар эди. Шу сабабли Павлус уларга: «Ҳар қандай ибодату илтижолар билан, ҳар фурсатда муқаддас руҳ ила ибодат қилиб туринглар»,— деб ёзган эди. (Эфесликларга 6:18) Биз ҳам жинлар таъсири кучли бўлган дунёда яшар эканмиз, улардан бизни ҳимоя қилиши учун Тангримиз Яҳовага ёлвориб ибодат қилишимиз даркор. Ибодатларимизда Яҳова исмини тилга олишимиз ўта муҳим. (Ҳикматлар 18:10 ни ўқинг.) Шунингдек, «Шайтондан халос эт», деб ибодат қилиш лозим. (Матто 6:13) Шунда ёлвориб қилган ибодатларимиз ижобат бўлади. (Забур 145:19)\n18, 19. а) Ёвуз руҳларга қарши курашда ғолиб чиқишимизга нима ёрдам беради? б) Кейинги бобда қайси саволга жавоб оламиз?\n18 Тўғри, жинлар хавфли, аммо Иблисга қарши туриб, Худонинг иродасини бажариб Унга яқинлашсак, улардан ҳеч ҳам қўрқмаслигимиз мумкин. (Ёқуб 4:7, 8 ни ўқинг.) Жинларнинг кучи чекланган. Нуҳ пайғамбар даврида улар жазоланган эди, энди эса охирги ҳукмни кутишяпти. (Яҳудо 6) Яҳованинг қудратли фаришталари бизни ҳимоя қилаётгани ҳам ёдингизда бўлсин. (4 Шоҳлар 6:15–17) Улар жинларга қарши туриб муваффақиятга эришишимизни жуда хоҳлашади. Худонинг ушбу одил фаришталари мажозий маънода бизни руҳлантириб туришибди. Хуллас, келинг, доимо Парвардигоримиз Яҳовага ҳамда садоқатли руҳий мавжудотлардан иборат оиласига яқин бўлайлик. Шунингдек, сеҳр-жодунинг барча турларидан четланиб, ҳамиша Муқаддас Китоб маслаҳатларига риоя қилайлик. (1 Бутрус 5:6, 7; 2 Бутрус 2:9) Айнан шундай йўл тутиб ёвуз руҳларга қарши курашда ғолиб чиқамиз.\n19 Бироқ нега Аллоҳ жинларнинг мавжуд бўлишига ҳамда одамларга азоб-уқубатлар келтираётган ёвузликка йўл қўйган? Бу саволга жавобни кейинги бобдан билиб оламиз.\nЖИНЛАРГА ҚАРШИ ТУРИШ УЧУН:\nСеҳр-жоду билан боғлиқ нарсалардан халос бўлинг\nМуқаддас Китобни тадқиқ қилинг\nХудога ибодат қилинг\n^ абз. 2 Бир оятда Худонинг фаришталари «ўн мингларча ўн минглар ва минг-мингларча», деб айтилган. (Ваҳий 5:11) Муқаддас Китобдан кўриниб турганидек юз миллионлаб фаришталар мавжуд.\nСодиқ фаришталар Яҳованинг хизматчиларига ёрдам беришга доимо тайёр. (Ибронийларга 1:7, 14)\nШайтон ва жинлар одамларни йўлдан оздириб, Худодан юз ўгиришига эришишяпти. (Ваҳий 12:9)\nХудонинг иродасини бажаринг, Иблисга қарши туринг, шунда у сиздан қочади. (Ёқуб 4:7, 8)


Исроилда эфиопларнинг норозилик намойиши тартибсизликларга айланиб кетди\n17 май 2021, Тошкент вақти: 21:05\nIИсроилдаги тартибсизликларда 140 одам қўлга олинди.\nИсроилда 1 июлдан бери давом этаётган тартибсизликларда норозилар, полициячилар, журналистлар ва шифокорларни қўшиб ҳисоблаганда 150 одам жароҳатланди. Полиция 140 одамни қўлга олди.\nИсроилнинг эфиоп жамоаси норозилигига 1 июль куни полициячи Эфиопиядан келган 19 ёшли йигитни отиб ўлдиргани сабаб бўлди. Хабарда айтилишича, полициячи муштлашаётган икки одамни ажратиб қўймоқчи бўлган, бироқ муштлашаётганлар унинг полициячи эканини билиб, тош ота бошлаганлар. Полициячи ўзини ҳимоя қилиш учун ўқ отган.\nБироқ эфиоп жамоаси полициячи 19 ёшли йигитни фақат қора танли бўлгани учунгина отиб ўлдирди, деб ҳисобламоқда.\nЎқ отган полициячи қамоққа олинган ва унга нисбатан тергов олиб борилмоқда. Шунга қарамай, Исроилнинг кўплаб шаҳарларида эфиоплар намойишга чиқиб, тартибсизликларни уюштирдилар. Улар машиналарни ёқиб юбормоқда, полициячиларни тошбўрон қилмоқда ва йўлларни тўсиб қўймоқда.\n7 июль куни эфиоп жамоаси Бен Гурион халқаро аэропортида норозилик намойиш ўтказишни режалаштирмоқда.